Građani Istočnog Sarajeva pozivaju Regulatornu komisiju za energetiku RS da zaštiti njihove interese - Antikorupcija\nGrađani Istočnog Sarajeva pozivaju Regulatornu komisiju za energetiku RS da zaštiti njihove interese\nDanas, 29.12., Regulatorna komisija za energetiku Republike Srpske odlučuje o ponovnom produženju preliminarnog prava na podsticaj za proizvodnju električne energije za mHE Samar na Kasindolskoj rijeci. Tim povodom oglasila se neformalna grupa građana "Stop izgradnji mHE na Kasindolskoj rijeci", čije saopštenje prenosimo u cjelosti.\nNa dnevnom redu 23. Redovne sjednice Regulatorne komisije za energetiku Republike Srpske zakazane za 29.12.2021. predviđeno je razmatranje zahtjeva za (ponovno) produženje preliminarnog prava na podsticaj za proizvodnju električne energije za mHE Samar na Kasindolskoj rijeci.\n“Mi, članovi neformalne grupe građana “Stop izgradnji mHE na Kasindolskoj rijeci” se protivimo davanju podsticaja za proizvodnju električne energije za mHE “Samar” i zahtjevamo da se ovaj zahtjev odbije, te se nadamo da će nadležni organ uvažiti naše apele prilikom današnjeg odlučivanja, naročito imajući na umu svoju dužnost da djeluju u javnom interesu. S obzirom da investitor nema važeću ekološku dozvolu i nije izvjesno kada i da li će je dobiti, a bez koje ne može pribaviti upotrebnu dozvolu, smatramo da im se rješenje o preliminarnom pravu na podsticaj ne treba produžiti.”, ističe Sara Tuševljak, članica NGG “Stop izgradnji mHE na Kasindolskoj rijeci.”\nPodsjećamo, Regulatorna komisija za energetiku je najprije donijela rješenje o preliminarnom pravu na podsticaj za proizvodnju električne energije za mHE “Samar” do 30.11.2021. godine, da bi onda 28.10.2021. godine donijela Rješenje o produženju preliminarnog prava na podsticaj za proizvodnju električne energije- mHE “Samar”, prema kojem je investitor i podnosilac ovog zahtjeva, firma BUK doo iz Istočnog Sarajeva bila dužna da do 31.12.2021. počne sa radom, odnosno pribavi upotrebnu dozvolu za proizvodno postrojenje mHE “Samar”. S obzirom da se ovo nije dogodilo do sada, izvjesno je da se neće ni dogoditi u narednih nekoliko dana koliko je ostalo do kraja godine.\nNeformalna grupa građana “Stop izgradnji mhe na Kasindolskoj rijeci” ponovo ističe da je u maju ove godine sprovela Građansku inicijativu, prema Zakonu o referendumu i građanskoj inicijativi Republike Srpske, prilikom čega je prikupljeno 2354 potpisa građana grada Istočno Sarajevo, koji se protive izgradnji mHE na Kasindolskoj rijeci. Pored ovoga, dodajemo da je stav lokalne zajednice jasan, s obzirom da su našu borbu prepoznali i pružili podršku i gradonačelnik Istočnog Sarajeva, zatim načelnici opština Istočna Ilidža, Istočno Novo Sarajevo i Trnovo, odnosno načelnici opština u kojima su 3 mHE na Kasindolskoj rijeci planirane.\nOznakeKasindolska rijeka MHE Regulatorna komisija za energetiku RS Stop izgradnji mHE na Kasindolskoj rijeci


Počela prodaja povoljnijih ulaznica za Sonus Festival 2018\nLana Borić· 09.10.2017\nPre malo više od mesec dana završeno je peto izdanje Sonus festivala, ali već je objavljeno vreme održavanja Sonusa 2018. godine Ovaj svetski poznati međunarodni festival svoje šesto izdanje održat će od 19. do 23. avgust 2018. godine u klubovima na plaži Zrće na hrvatskom ostvru Pagu. Putem Entrio online trgovine su puštene u prodaju i festivalske ulaznice po povlaštenoj ceni za posetitelje iz EX YU regiona, čiji je broj ograničen.\nSonus festival svake godine okupi samu kremu svetske elektronske muzike, koja trenutno puni najveće festivale i klubove na svim kontinentima sveta. Nastupi Carl Coxa, Solomuna, Sven Vätha, Richie Hawtina, Ricarda Villalobosa, Adam Beyera, Loco Dicea, Chris Liebinga, Pan-Pota, The Martinez Brothers, Tale Of Us, Joseph Capriatija, Jamie Jonesa, Sam Paganinija, Seth Troxlera, Marca Carole, Maceo Plexa, Apolloniae, Len Fakija, Matadora, Enza Siraguse, tINI, Monike Kruse, samo su neki od nastupa u kojima su mogli uživati posetitelji Sonus festivala ove godine.\nProgram koji će da traje 5 dana i 5 noći u klubovima, boat partiji i afterpartiji koji se održavaju svake godine na Sonusu jedinstvena su prilika za ljubitelje elektronske muzike da svoje omiljene izvođače čuju na jednom mestu, okruženi gostima iz više od 60 zemalja sveta, na prelepoj Jadranskoj obali.\nEarly bird ulaznice za domaće posetitelje\nsonus 2018sonus festivalulaznice\nPrevious ArticleLuigi Madonna sa novim izdanjem na vrhu liste najboljih techno traka\nNext ArticleUlaznice za Roman Flügel-a puštene u prodaju po promo ceni od 700 RSD\nSonus festival opet dokazao zašto nema konkurenciju


12. May 2021 998\nSluženjem parastosa poginulim borcima Vojske Republike Srpske i civilnim žrtvama odbrambeno-otadžbinskog rata u kasarni "Kozara" u Banjaluci počelo je obilježavanje 12. maja - Dana VRS i Dana Trećeg pješadijskog (Republika Srpska) puka Oružanih snaga BiH.\nNa centralnoj svečanosti povodom Dana VRS prisutni su i zamjenik ministra odbrane u Savjetu ministara Mirko Okolić, komandant Trećeg pješadijskog (Republika Srpska) puka Milorad Krajšumović, komandant 6. pješadijske brigade Oružanih snaga BiH brigadir Radovan Јović, zamjenik načelnika Zajedničkog štaba Oružanih snaga BiH Gojko Knežević, komandant Operativne komande Oružanih snaga BiH Radovan Ilić, penzionisani generali VRS i ostale srpske starješine u Oružanim snagama BiH.\nSkupština srpskog naroda u BiH na zasjedanju u Banjaluci 12. maja 1992. godine donijela je odluku o formiranju Vojske Republike Srpske (VRS).\nVojno nasljeđe i identitet Vojske Republike Srpske njeguje i baštini Treći pješadijski (Republika Srpska) puk. Krsna slava VRS je Vidovdan, dok se 12. maj proslavlja kao Dan Vojske Republike Srpske i 3. pješadijskog (Republika Srpska) puka.\nTagovi: dan vojske republika srpska


VojvodinaCafe - Saradnja Novog Sada i Egzita se nastavlja\nSaradnja Novog Sada i Egzita se nastavlja\nVest objavljena: 02.10.2012 10:36\nSaradnja Egzita i Grada biće nastavljena, potvrdio je za RTV gradonačelnik Novog Sada Miloš Vučević. Uslovi pod kojima će Grad nastaviti da pomaže festivalu biće definisani na sastanku predstavnika Novog Sada i Egzita, koji se očekuje tokom ove nedelje.\nPovodom sve češćih medijskih tema da je održavanje još jednog Egzita pod znakom pitanja, što zbog finansija, što zbog promene vlasti u Gradu, gradonačelnik Novog Sada Milioš Vučević kaže za RTV da su takve konstatacije politička zloupotreba.\nEgzit je važan festival za Novi Sad, dodaje Vučević i ističe da Grad neće odobravati bilo kakve zloupotrebe, ali da će festival, kao muzički brend Grada, uvek podržati.\nFestival koji poseti oko 150 hiljada ljudi, koji opstaje od dvehiljadite do sada, pomagali su osim Grada i Pokrajina i Republika.


Profimedia - D. P.\nOpasan plemenski običaj\nNaime, Vanuatuovci tradicionalno neguju posebnu vrstu skakanja sa visine uz pomoć lijana. Hrabri muškarci idečaci spremni su tako da dokažu svoju smelost skokom sa tornja od skoro 30 metara (27,4), koji su sami napravili.\nSkakači se sami obezbeđuju\nOni se sa vrtolave visine strmoglavljuju vezani samo lijanama za članke, a ovaj drevni običaj nazivaju "zemnim ronjenjem". Pravilo je da svaki skakač sam gradi platformu sa koje će skakati, kao i da samog sebe tom prilikom obezbedi, da u slučaju nesreće niko drugi ne bi bio odgovoran.\nHrabrim učesnicima je ovo ultimativna zabava\nPrilikom skoka, "letači" padaju brzinom od 40 17,9 metara u sekundi i zaustavljaju se na svega nekoliko centimetara od zemlje.\nVIDEO > Adrenalinski ritual okeanijskog plemena:


Napadač iz Vestminstera Kalid Masud delovao je sam i ne postoje nikakve informacije koje ukazuju da je u pripremi bilo još napada, saopštila je policija u Londonu, javlja BBC.\n“Postoji mogućnost da nikada ne shvatimo zbog čega je počinio ovako nešto”, izjavio je zamenik policijskog komesara Nil Basu.\nČetvoro ljudi je ubijeno, a 50 povređeno, pošto je Masud svojim vozilom prvo kosio ljude u pešačkoj zoni. Nakon toga je nožen usmrtio jednog policajca. Ukupno je 11 osoba uhapšeno zbog sumnje da su povezani sa napadom, devet ih je oslobođeno bez optužbi.\n„Čak i ako je delovao sam, moramo da sa apsolutnom sigurnošću utvrdimo zašto je počinio ova neopisiva dela i da porodicama ubijenih i preživelima obezbedimo odgovore i epilog“, dodao je Nil Basu.\n„Moramo prihvatiti da postoji i mogućnost da nikada ne uspemo da shvatimo zašto je to učinio. To saznanje je možda umrlo sa njim“, kaže ipak zamenik komesara policije.


Da li je američki biznismen spreman da plati milijarde za „Čelsi“ - Sputnjik Srbija\nDa li je američki biznismen spreman da plati milijarde za „Čelsi“\n11:30 10.12.2019 (osveženo 11:53 10.12.2019) Preuzmite kraći link\nTod Boel, biznismen iz SAD, jedan od vlasnika bejzbol kluba „Los Anđeles Dodžers“, ponudio je da kupi engleski fudbalski klub „Čelsi“ od ruskog milijardera Romana Abramoviča, piše „Fajnenšel tajms“, pozivajući se na neimenovane izvore.\nPrema podacima lista, Boel je dao ponudu Abramoviču u novembru, ali ona nije bila u skladu sa vrednošću kluba — tri milijarde funti. Nije poznato koliko je predložio američki investitor.\nKako piše FT, Boel je i dalje zainteresovan za ovu kupovinu. Njegov predstavnik je odbio da komentariše informaciju.\nPodsetimo, ranije je Roman Abramovič odbio da proda „Čelsi“ najbogatijem biznismenu Velike Britanije Džimu Retklifu. Fudbalski klub je želela da kupi i američka firma „Silver Lejk“. Prema podacima „Telegrafa“, Abramovič je isključio svaku mogućnost prodaje „Čelsija“. Izvor lista je ispričao da biznismen „želi da bude sa podmlađenim timom koji igra dobar fudbal i ne košta celo bogatstvo“.


O naselju - "Golf 8" koji se nalazi na ekskluzivnom delu opštine Čukarica, Banovog Brda i Košutnjaka u Beogradu.\nNadomak Košutnjaka, u ekskluzivnom delu Banovog Brda, sa fantastičnim pogledom na Adu, Novi Beograd, Surčinski aerodrom, Obrenovac, Železnik, Sremčicu gradimo kompleks modernih i luksuznih stanova i poslovnog prostora. Lokacija se nalazi na Banovom Brdu između ulica Beogradskog Bataljona, Nedeljka Čabrinovića i Praške.\nKompleks se sastoji od 7 stambenih i 3 poslovne lamele a izgradnja je predviđena u 4 faze.\nKompleks je osmišljen kao poluotvoren blok.Stambene lamele su spratnosti Pr+5+Ps i formiraju kontinualan front duž Praške ulice (lamele 2,3,4,5,6). Ovaj front zgrada je drugom stranom široko otvoren ka trgu i sa predivnim pogledom. Ulazi u ove lamele su iz Praške ulice. Stambene lamele 7 i 9 koje sa severne i južne strane zatvaraju ovaj blok su iste spratnosti a njihovi ulazi su sa trga.\nU kompleksu je predviđena izgradnja 153 stana različitih struktura:\nPri projektovanju bloka velika pažnja je posvećena kretanju hendikepiranih osoba prema svim važećim standardima tako da oni imaju neometan pristup ulazima u sve lamele kao i javnim trgovima.\nGaraža se nalazi ispod većeg dela kompleksa, ima 235 parking mesta i pristupa joj se iz ul.Nedeljka Čabrinovića sa dva ulaza/izlaza. Predviđena je direktna veza (stepeništem i liftovima), sa svim etažama u objektima koji se nalaze iznad garaže.\nPoslovna lamela 1, spratnosti Su+Pr+4+Ps, se nalazi na uglu ulica Beogradskog Bataljona i Nedeljka Čabrinovića i sa severne strane bloka pravi još jedan manji trg. Ima ulaze iz obe ulice a glavni ulaz je iz ulice Beogradskog bataljona gde se nalazi i pešački pasaž ka ozelenjenom trgu iznad lamele 1a.\nLamela 1a je potpuno ukopan poslovni prostor sa dve etaže pogodan za supermarket. Njegova fasada i ulaz su iz ulice Nedeljka Čabrinovića.\nGolf 8 brošhura\nRešenje o odobrenju za izgradnju Peteg\nPotvrda o prijemu dokumentacije\nPotvrda o kontroli položaja temelja\nOdržavanje stambenih zgrada, garažnih mesta i zajedničkih prostora komplexa ’’GOLF 8’’\nRešenje o dodeli kućnih brojeva


Svečano uručivanje ugovora o realizaciji tri potprojekta Regionalnog stambenog projekta\nDana 31. oktobra 2015. godine u Srpskom narodnom pozorištu u Novom Sadu održana je svečanost povodom uručivanja ugovora o realizaciji tri protprojekta Regionalnog stambenog projekta Republike Srbije (RSP) ukupne vrednosti 47,5 miliona evra.\nZahvaljujući opredeljenim sredstvima, u okviru drugog, četvrtog i petog potprojekta RSP-a, biće obezbeđeno više od 2000 trajnih i održivih stambenih rešenja namenjenih izbeglim licima sa teritorije 61 opštine i grada u Republici Srbiji.\nNa osnovu ugovora zaključenog između Komesarijata za izbeglice i migracije Republike Srbije, „JUP istraživanje i razvoj“ doo Beograd i Opštine Bački Petrovac, a u okviru petog potprojekta RSP-a, izgradiće se stambeni objekat u naseljenom mestu Kulpin, kojim će se rešiti stambene potrebe 3 najugroženijih porodica izbeglica sa područja Opštine Bački Petrovac.\nStambeni objekat će se graditi na parceli u javnoj svojini Opštine Bački Petrovac, od sredstava Banke za razvoj Saveta Evrope a izbor korisnika će se sprovesti u skladu sa Priručnikom o sprovođenju projekta.\nSvečanost je organizovana pod pokroviteljstvom prvog potpredsednika Vlade Republike Srbije i ministra spoljnih poslova Ivice Dačića a događaju su prisustvovali i komesar za izbeglice i migracije Republike Srbije Vladimir Cucić, šef delegacije EU u Republici Srbiji nj.e. Majkl Davenport, ambasador Sjedinjenih Američkih Država nj.e. Majkl D. Kirbi, ambasador Republike Turske nj.e. Mehmet Kemal Bozaj, zamenik direktora Generalnog direktorata za zajmove i društveni razvoj Razvojne banke Saveta Evrope Stefan Selen, šef Predstavništva UNHCR za Srbiju Hans Fridrih Šoder, vršilac dužnosti šefa Misije OEBS Majkl Ujehara, direktor Jedinice za upravljanje projektom Istraživanje i razvoj doo Beograd, gradonačelnik Novog Sada Miloš Vučević, kao i predstavnici opština i gradova Republike Srbije.\nZa Opštinu Bački Petrovac ugovor je svečano preuzeo zamenik predsednika Opštine Bački Petrovac Miroslav Čeman u prisustvu poverenika za izbeglice i migracije Opštine Bački Petrovac Rastislava Labata.


Ext Festival je ove godine pripremio ukupno četiri festivala u okviru Exit Leta ljubavi. Pogledajte redovne linije za Novi Sad, Umag, Temišvar i Budvu.\nGitarijada, JazzIbar i Veseli spust: A šta vi radite od 26.juna do 02.jula?\nPogledajte najavu događaja u Srbiji za nedelju od 26.juna do 02.jula!\nPogledajte red vožnje Beograd Skoplje i cene autobuskih karata na ovoj relaciji! Nudimo cene identične kao kod prevoznika!\nHerceg Novi: Tamo gde je i Tito voleo da letuje\nAko malo istražite, možete upoznati dobro poznata mesta iz potpuno drugog ugla!\nZa Beograđane i goste prestonice: Počeo je Beogradski Letnji Festival BELEF 2017!\nPogledajte program 26.BELEF-a i užvajte u toplim beogradskim večerima!\nPogledajte koja tri elementa web sajta treba obavezno da proverite pre nego što se odlučite za kupovinu putem interneta!\nDa li vam se dešava da ne možete da dođete do broja telefona autobuske stanice i da teško možete proveriti polazak vašeg autobusa ili voza? Kod nas možete proveriti sve polaske i dolaske sa svih stanica u Srbiji!\nAutobusom za Švajcarsku polazi nekoliko puta nedeljno i postoje dve redovne linije, koje se sa polaskom iz Srbiju održavaju na ovoj relaciji. Pogledajte cene karata i kako izgleda putovanje na ovoj relaciji.\nEvo kako se određuje cena peronske karte i zašto smo obavezni da je platimo. Da li je uvek cena korektna ili su putnici s pravom nezadovoljni zbog naplate peronskih karata?\nNajpopularniji Muzički Festivali Evrope – jul 2017\nPogledajte raspored najvećih muzičkih festivala u Evropi zakazanih za mesec jul 2017.godine!\nNajava događaja u Srbiji (19-25. jun 2017.)\nGde putovati u junu\nNoćni voz Beograd-Bar preko Lapova kreće!\nUvodi se u saobraćaj sezonski voz između Beograda i Bara.


AMERIKA POBEGLA IZ AVGANISTANA, A NEMCI će PLATITI CEH - PressReader\nAMERIKA POBEGLA IZ AVGANISTANA, A NEMCI će PLATITI CEH\n2021-07-16 - MILIJANA MILIKŠIĆ\nKako se Amerika nakon dve decenije povlači iz Avganistana, a talibani rapidno napreduju u osvajanju teritorija, stanovnici ove ratom razorene centralne i južne azijske zemlje krenuli su da beže, dok se šire strahovi od nove izbegličke krize.\nTalibani su prošle nedelje rekli da su zauzeli 85 odsto teritorije Avganistana, što je nemoguće potvrditi, ali je znatno više od njihovog prethodnog saopštenja da su osvojili više od trećine od 421 distrikta i distriktnih centara zemlje. Mnogi distrikti su pali pod njihovu vlast bez borbe, kako su avganistanske snage napustile svoje stanice, a talibani sada tvrde da su zauzeli strateški granični prelaz sa Pakistanom.\nVlasti provincije Kandahar, u kojoj se Spin Boldak nalazi, poriču da su talibani preuzeli kontrolu, ali AP prenosi da su stanovnici pakistanskog grada Čaman sa druge strane granice rekli da su videli okačenu talibansku belu zastavu i talibane kako se voze u području. Oni su poslednjih nedelja zauzeli niz velikih pograničnih prelaza, uključujući na granici s Iranom, Uzbekistanom i Tadžikistanom, a Spin Boldak je ključni prelaz za svu robu iz pakistanske luke Karači do Avganistana.\nDUGI REDOVI ZA PASOŠE U KABULU\nIako je američki predsednik Džo Bajden u aprilu rekao da će povući svoje trupe iz zemlje do 11. septembra, na 20. godišnjicu terorističkog napada na Njujork, Vašington i Pensilvaniju, početkom jula je objavio da će se povlačenje okončati do 31. avgusta.\nZamenik specijalnog predstavnika Ujedinjenih nacija za Avganistan Ramiz Alakbarov rekao je da najmanje polovina od 33,5 miliona ljudi u zemlji treba humanitarnu pomoć, usled suša i pandemije kovida, kao i “eksalacije vojnih aktivnosti, konflikta i rata”.\n“Forin polisi” piše da se sa povlačenjem američkih trupa i napretkom talibana Evropa suočava sa hiljadama izbeglica koji će bežati pred njima, a najpopularnije destinacije azilanata su tradicionalno Nemačka i Švedska.\nNajnovije slike iz Kabula samo su potvrdile strahove o novoj izbegličkoj krizi. Pol Rensajmer, reporter “Bilda”, objavio je na Tviteru fotografiju dugačkog reda ispred kancelarije za izdavanje pasoša u Kabulu.\n“Više od 8.000 ljudi dolazi ovde svakog dana da izvadi ili obnovi pasoš. Mnogi od njih su iz regiona u koje su ušli talibani. Neki prosto žele da budu spremni ako talibani preuzmu čitavu zemlju, drugi žele odmah da odu, a omiljena zemlja: Nemačka!”, napisao je Rensajmer.\nVEĆINA će IĆI U NEMAČKU I ŠVEDSKU “Forin polisi” podseća da je 2019-2020. preko 416.600 azilanata stiglo u Evropsku uniju, a 2015. čak 1,2 miliona, u periodu takozvane izbegličke krize. Avganistanci već beže u susedne zemlje, uključujući 1.000 avganistanskih vojnika koji su pobegli u Tadžikistan.\nSAD su relativno zaštićene distancom, iako Vašington obezbeđuje specijalne vize Avganistancima koji su radili kao prevodioci, šoferi ili radnici za Amerikance. Ali, mnoge izbeglice će, s velikim rizikom i uz visoke troškove, pokušati da stignu do bliže Evrope, ukazao je bivši ambasador Italije u NATO Stefano Stefanini.\n- Možda to neće biti najdirektnija ruta, ali Italija, preko Libije, biće glavno mesto iskrcavanja. Onda će novi tok od Hindu Kuša (planin\nOčigledno je strateški interes Zapada i zemalja poput Švedske i Nemačke da Avganistan ne implodira, rekao je švedski političar Pal Jonson\nskog masiva u srednjoj Aziji) krenuti ka severu do Nemačke, Švedske, Norveške i Velike Britanije – istakao je Stefanini.\n“Forin polisi” podseća da su 2015. Nemačka i Švedska bile dve najpopularnije zemlje za azilante iz Sirije, Avganistana i Iraka. Iako su naporno radile na njihovoj integraciji, izazov se pokazao većim utoliko što su mnogi od njih došli sami. Tako je u Švedskoj te godine više od 35.000 azilanta registrovano kao maloletnici bez pratnje – 92 odsto muškarci, a dve trećine Avganistanci.\n- Evropski saveznici u NATO su bili najmanje entuzijastični zbog bezuslovnog napuštanja Avganistana, s razlogom – ukazao je Stefanini.\nKRAJ RATA, ALI ZA AMERIKU\nIako je Bajden u aprilu poručio da je “vreme da se okonča najduži američki rat”, mnogi u Švedskoj, Nemačkoj, Italiji, Grčkoj i drugim evropskim zemljama neće osetiti da je kraj zaista došao. Nakon odlaska američkih trupa, savezničke snage nisu imale drugog izbora nego da se i same povuku. Nemačke i poljske trupe su već napustile zemlju, britanske su pri kraju.\nAmerikanci tvrde da neće potpuno da se povuku. Vojska će napustiti zemlju, ali će zadržati diplomatsko prisustvo u Kabulu, međutim koliko im se žuri da izađu pokazuje ne samo pomeranje roka već i način na koji su napustili ključnu vojnu bazu Bagram. Iskrali su se tokom noći bez ikakvog obaveštenja, samo su isključili struju i otišli, a avganistanski komandant baze je tek nakon dva sata otkrio da ih nema.\nDok su američki saveznici obezbeđivali svoje trupe u okviru međunarodnog napora, ovo je ustvari bio rat Vašingtona, ukazuje “Forin polisti”, dodajući da zato možda nije iznenađujuće što je Bajden mogao prosto da odluči da je rat sada gotov. Ali nije bitno to da li Bajden veruje da je okončao rat – bitno je da li u to veruju Avganistanci, zaključuje list, a izgleda da mnogi od njih već imaju svoje mišljenje o tome a njihova odluka mogla bi imati velike posledice po američke saveznike u Evropi.


Električni Fiat 500e za sledeću godinu - BIGportal.ba\nAugust 8, 2019 Novembar 8, 2019 052\nKompanija FCA je ranije ove godine i zvanično potvrdila da će novi električni Fiat 500e imati premijeru na sljedećem sajmu automobila u Ženevi, u martu 2020. godine.\nFiat 500e će se prodavati zajedno sa postojećim modelom 500 koji će i dalje imati SUS motore, ali će u narednom periodu proći kroz vizuelno i tehničko doterivanje.\nBudući Fiat 500e će biti napravljen na platformi za električna vozila, a biće deo Fiatovih planova za elektrifikaciju manjih gradskih vozila.\nOvakav automobil će zadržati karakterističan i prepoznatljiv izgled, ali će ispod kože biti radikalno drugačiji. Za sada nije poznato da li će Fiat 500e imati zadnji pogon, a ostaje i pitanje cene.\nBritanski magazin Autocar je objavio nezvanični render kojim pokjazuje kako bi mogao da izgleda 500e. Sem što će biti nešto veći, Fiat 500e će po Autocaru dobiti i par vrata više, i to takozvana samoubilačka (zadnja vrata se otvaraju u suprotnom smeru od prednjih).\n500e će se proizvoditi u fabrici Mirafiori u Italiji, gde će po fabričkom saopštenju oko 1.200 ljudi biti posvećeno proizvodnji ovog modela. Ukupna vrednost investicije za projekat je oko 700 miliona evra i planirano je da proizvodnja počne tokom drugog kvartala 2020. godine.


Protest "Jedan od pet miliona", 12. oktobar 2019. - Dan u Beogradu\nNaslovna » BG svaštara » Politika » Protest „Jedan od pet miliona“, 12. oktobar 2019.\nProtest "Jedan od pet miliona", 12. oktobar 2019.\nAh Neša 11. oktobar 2019. Politika Postavite komentar\nOd platoa, kroz Vasinu, Francusku, Jug Bogdanovu i Kolarčevu, učesnici protesta šetaće preko Terazija i Ulice kralja Milana i Kneza Miloša do Takovske gde će se protestna šetnja završiti kod zgrade RTS-a.\nU saopštenju organizatora piše:\n„Generalni direktor Radio-televizije Srbije, Dragan Bujošević, podneo je krivične prijave protiv studenata koji su u toku performansa ispred zgrade RTS-a, farbom na vodenoj bazi, prekrečili ulazna vrata u PINK boju.\nGrađani su na protestima #1od5miliona upozoravali Bujoševića da počne slobodno da izveštava ili da podnese ostavku.\nPozivamo građane da ponesu nešto roze (PINK) boje lako bi ove subote pokazali da RTS baš ta boja najbolje oslikava“. (danubeogradu.rs)\nPrethodni Pobednik – demontiran i odvezen sa Kalemegdana\nSledeći Fine art market u Bezistanu: Dvadesetim u dvadesete


MILO ĐUKANOVIĆ O PATRIJARHU SPC-a IRINEJU: „On je svojom izjavom abolirao Antu Pavelića i NDH, i dao komplimente…“ – Poslovnidnevnik.BA\nHome / Ličnosti / MILO ĐUKANOVIĆ O PATRIJARHU SPC-a IRINEJU: „On je svojom izjavom abolirao Antu Pavelića i NDH, i dao komplimente…“\nMILO ĐUKANOVIĆ O PATRIJARHU SPC-a IRINEJU: „On je svojom izjavom abolirao Antu Pavelića i NDH, i dao komplimente…“\nsep 16, 2018\tLičnosti, Poznati, Regija, Vijesti, Zanimljivosti Leave a comment 254 Views\n. 500-godišnjem robovanju Osmanskom carstvu“\nPričajući o dešavanjima u prethodne dvije decenije, predsjednik Crne Gore Milo Đukanović je poručio da bi, da je Crna Gora prihvatila 1997. Jugoslaviju bez alternative kao što je predlagao Momir Bulatović, ostali u zajednici sa Srbijom, a to bi vodilo daljem zaostajanju.\n“Ne bismo ostvarili nezavisnost, ne bismo postali članica NATO-a i strijemili evropskim vrijednostima”, rekao je Đukanović u razgovoru za RTCG.\n“Taj dvadesetogodišnji ciklus žestokog hrvanja dvije Crne Gore, one dostojanstvene, nacionalno odgovorne i proevropske i one neodgovorne i velikosrpske završen je i rezultirao je pobjedom proevropske Crne Gore”, zaključio je Đukanović.\nCrnogorski predsjednik je ocijenio i da dolazi do obnove medijsko-političke ofanzive iz Srbije prema Crnoj Gori, nalik “onoj iz devedesetih godina”.\n“Logično je da danas, 25 godina kasnije, ne pokazujemo nesigurnost na provokacije koje dolaze sa nekih adresa koje imaju vijekovne pretenzije na crnogorsku nezavisnost. Crna Gora osjeća da je izgradila imunitet da može bez velikog problema odbiti takve atake, bilo da oni dolaze sa nekih adresa iz regiona ili iz Moskve”, rekao je Đukanović.\n“Prvi razlog je unutrašnji politički život u Srbiji koji je dominantno obilježen posljednjom fazom pregovora između Srbije i Kosova, gdje se se svi zajedno približavamo formalizaciji nečega što se suštinski dogodilo 1999., tokom onog zaludnog rata koji je Milošević poveo protiv međunarodne zajednice”, rekao je Đukanović.\n“Pokušavao sam u razgovorima i sa Tadićem i Vučićem da im kažem kako ne smatram racionalnim da vode ratove koji su neki drugi izgubili. Ono što ne razumijem je da Srbija, kroz djelovanje svoje medijske scene i dijela političara, otvara neke druge frontove u regionu da bi relativizovala to pitanje, ili na neki način ublažila fokus javnosti Srbije prema pitanju Kosova”, kaže Đukanović.\nĐukanović je kritikovao i nedavnu izjavu patrijarha SPC-a Irineja da je položaj Crkve u Crnoj Gori gori nego u vrijeme osmanske okupacije, a status Srba kao u doba NDH, rekavši da je njome „abolirao Antu Pavelića i NDH i dao komplimente 500-godišnjem robovanju Osmanskom carstvu“.\nKomentarišući i slučaj svjedočenja u Bariju, povodom optužbi za šverc cigareta devedesetih godina, Đukanović kaže da je svojom voljom otišao u Italiju, kako bi iskazom pomogao da se razumije da ne može biti govora o bilo kakvoj nezakonitoj radnji njega i drugih državljana Crne Gore i da se nakon toga odustalo od optužnice.\nPrevious Aerodrom u Bihaću: Do kraja godine najavljena gradnja testne dionice piste\nNext Stranački aktivisti u Srbiji vrše pritisak na građane BiH da se prijave za glasanje putem pošte


Beograd, 20. Novembar 2015. PR Objave: Saopštenje -\nKomtrejd zadužen da poboljša pristup do podataka sa Velikog Hadronskog Sudarača čestica za istraživače širom sveta Komtrejd je potpisao partnerski ugovor sa Evropskim centrom za nuklearna istraživanja. U okviru CERN openlab-a, u kome se nalazi samo deset renomiranih svetskih ICT kompanija, Komtrejd će se baviti pitanjima lakšeg pristupa i efikasnijeg upravljanja sistema za skladištenje podataka koji se koristi u CERN-u.\nKomtrejd zadužen da poboljša pristup do podataka sa Velikog Hadronskog Sudarača čestica za istraživače širom sveta\nKomtrejd je potpisao partnerski ugovor sa Evropskim centrom za nuklearna istraživanja. U okviru CERN openlab-a, u kome se nalazi samo deset renomiranih svetskih ICT kompanija, Komtrejd će se baviti pitanjima lakšeg pristupa i efikasnijeg upravljanja sistema za skladištenje podataka koji se koristi u CERN-u.\n- Biti deo istorijskog tima, koji je u potrazi za "Božjom česticom" je najveći uspeh Komtrejda do sada! Mi smo izabrani da budemo jedna od samo deset IT kompanija u svetu s kojima Evropski centar za nuklearna istraživanja CERN sarađuje - rekao je Veselin Jevrosimović, predsednik grupacije Komtrejd dodajući: - Važna istraživanja koja CERN omogućava širom sveta zavise od toga koliko brzo i lako naučnici mogu da pristupe ogromnoj količini podataka koji se svakodnevno kreiraju. Ponosni smo što smo članovi CERN opelab-a i nestrpljivi da kroz ekspertizu i iskustvo omogućimo istraživačima maksimalnu podršku i efikasniji pristup podacima sa LHC-a. Komtrejd je vodeći provajder infrastrukturnih IT rešenja koja obuhvataju skladištenje podataka, sistem menadžment, upravljanje mrežama i kreiranje aplikacija. Svoju ekspertizu Komtrejd je dokazao u raznim granama industrije, kroz naprednu tehnologiju koja klijentima i IT profesonalcima omogućava efikasniji rad i uspešnije poslovanje. Sa više od 1.000 softverskih inženjera, Komtrejd je jedan od najvećih evropskih provajdera IT rešenja i partner vodećih svetskih kompanija kao što su Microsoft, HP, Oracle i Citrix.\nPoboljšanjem operativnosti, funkcionalnosti i opšteg upravljanja ovim informacionim sistemom, Komtrejd će značajno unaprediti saradnju između sve brojnijih naučnoistraživačkih organizacija uključenih u eksperimente koji se odvijaju u najmoćnijem svetskom akceleratoru čestica - Velikom hadronskom sudaraču čestica (Large Hadron Collider - LHC).\nU skladu sa svojom misijom da proučava osnovne delove materije, CERN sakuplja i deli podatke sa partnerskim naučnim institucijama širom sveta. Iz eksperimenata na LHC-u, CERN-ov data centar sakupi više od 30 petabajta podataka godišnje, a upravo EOS Large Scale Storage System predstavlja temelj za njihovu dalju obradu, sa instalacijama koje podržavaju čak 140 petabajta skladišnog prostora.\nKoličina informacija koju donose eksperimenti na akceleratoru dramatično se povećava, kao i broj naučnih organizacija koje učestvuju u ovim istraživanjima. Shodno tome, CERN planira da omogući otvoreni pristup EOS sistemu, sa ciljem da spoljnim saradnicima olakša pristup i korišćenje informacija. Zahvaljujući svojoj ekspertizi u oblastima skladištenja podataka, sistem menadžmenta i upravljanja mrežama, za proširenje mogućnosti EOS-a izabrana je kompanija Komtrejd.\n„Imamo ogromnu količinu podataka koji rapidno rastu i kojima je neophodno efikasno upravljanje", izjavio je Alberto Di Meglio, upravnik CERN openlab-a. „Mi omogućavamo pouzdan pristup i podršku istraživačima koji učestvuju u eksperimentima. Komtrejd-ova ekspertiza će biti od velike pomoći u daljoj podršci naučnoj zajednici, posebno u uslovima kada broj uključenih u eksperimente raste, kao i količina podataka."\nDa bi omogućio da podaci sa LHC-a budu dostupni istraživačima širom sveta, EOS sistem će morati da bude jednostavan za aktivaciju i upravljanje, bez obzira na količinu informacija i kompleksnost IT okruženja. Cilj je da se omogući pouzdan i brz protok podataka, kako bi se ispunili do sada nezapamćeni zahtevi kada je reč o kvalitetu obrade, distribucije i analize.\nKomtrejd se zvanično pridružio CERN openlab-u, kao deo podrške za istraživački program Velikog hadronskog sudarača čestica. CERN openlab predstavlja jedinstveno javno-privatno partnerstvo koje ubrzava razvoj naprednih rešenja za LHC zajednicu širom sveta, ali i za šira naučna istraživanja. Kroz ovu otvorenu laboratoriju, CERN sarađuje sa vodećim ICT kompanijama i istraživačkim institutima.\n„Važna istraživanja koje CERN omogućava širom sveta zavise od toga koliko brzo i lako naučnici mogu da pristupe ogromnoj količini podataka koji se svakodnevno kreiraju", rekao je Veselin Jevrosimović, predsednik grupacije Comtrade. „Ponosni smo što smo članovi CERN opelab-a i nestrpljivi da kroz ekspertizu i iskustvo omogućimo istraživačima maksimalnu podršku i efikasniji pristup podacima sa LHC-a."\nComtrade je vodeći provajder infrastrukturnih IT rešenja koja obuhvataju skladištenje podataka, sistem menadžment, upravljanje mrežama i kreiranje aplikacija. Svoju ekspertizu Comtrade je dokazao u raznim granama industrije, kroz naprednu tehnologiju koja klijentima i IT profesonalcima omogućava efikasniji rad i uspešnije poslovanje. Sa više od 1.000 softverskih inženjera, Comtrade je jedan od najvećih evropskih provajdera IT rešenja i partner vodećih svetskih kompanija kao što su Microsoft, HP, Oracle, F5 and Citrix. Za više informacija o sektoru kompanije koji sarađuje sa CERN openlab posetite www.comtradeproducts.com ili nas pratite na Twiter-u putem adrese: @mgmt_products.\npartner, cern, evropski nuklearni centar\nKompanija "OSA Računarski inženjering" dobitnik je tri prestižna priznanja za najuspešnijeg partnera... Više...\nq: 19 - t: 0.07809 sec


09 Mar 2021\tUrednik\nStudija, u kojoj je učestvovalo 500 učesnika, otkrila je da su ovi stresovi povezani sa poslom uticali na njihovu sposobnost da obavljaju svoj posao, dok su radnici širom poslovanja rekli da su neradni problemi najveći doprinos stresu.\nAutor izvještaja Alan Patching (profesor građevinarstva, Univerzitet Bond) poziva na sistemske promjene u australijskoj građevinskoj industriji radi zaštite mentalnog zdravlja radnika, rekavši da je posljedica nedjelovanja uključeno samoubistvo.\nPatching, koji je radio kao direktor projekta za izgradnju Olimpijskog stadiona u Sidneju, rekao je da je ograničeni pristup tenderima i profitnim maržama pokretač epidemije stresa.\n„Trenutni najčešće korišćeni sistem ugovaranja često zahtjeva od ponuđača da daju ponude sa niskim cijenama ili bez njih i / ili da ponude skraćeno vrijeme izgradnje kako bi pobijedili na poslu“, rekao je Patching.\n„To, pak, zahtjeva imenovanje iskusnijih i obično već previše predanih rukovodilaca građevinskih projekata koji će upravljati projektom na način koji donosi određeni nivo profita od toga.\n„Mnogi učesnici mog istraživanja pričali su priče o uticajima ovoga na njihovo zdravlje i porodični život koji su, u najmanju ruku, uznemirili, a neki su prijavili da su iskusili samoubilačke ideje.“\nPatching je rekao da su čak i one građevinske kompanije osjetljive na problem stresa zaposlenih imale tendenciju da se nose sa njim kroz programe pomoći zaposlenima nakon činjenice, umjesto da preduzimaju mjere za izbjegavanje i upravljanje stresom prije nego što je eskalirao.\n„To je bolje nego ništa, ali često je slično zatvaranju vrata nakon što konj zaskoči“, rekao je Patching.\n„Bilo bi mnogo bolje izbjeći veliki stres osiguravajući da su obim posla odgovarajući i da su cijene i rokovi za projekte razumni.“\nPatching navodi da je kultura građevinske industrije ključni kamen spoticanja za akciju.\nIstraživanje iz 2009. godine pokazalo je da je izostanak sa posla povezan sa stresom drastično porastao u svim oblastima poslovanja, osim u građevinarstvu, uprkos zabrinjavajućim stopama samoubistava među građevinskim radnicima tokom perioda studije.\n„Nisu ljudi iz građevinske struke imali bolest povezanu sa stresom, jednostavno je nisu prijavili iz straha da će izgledati slabo u industriji koja je poznata po svom oštrom imidžu“, rekao je Patching.\n„Moje istraživanje je potvrdilo da je takav stav još uvijek živ i šokantan. To treba iskorijeniti “.\nPatching navodi da je nedavna najava savezne vlade da će donijeti 3,8 milijardi američkih dolara infrastrukturnih troškova prilika za ubrzavanje inicijativa za mentalno zdravlje u industriji.\n„Koje je bolje vrijeme za uključivanje komponente obrazovanja u vezi sa uticajima stresa i kako ih izbjeći i upravljati njima“, rekao je Patching.\n„Još bolje, koje je bolje vrijeme da zaista razmislimo o ugovaranju pristupa koji štite interese poreskih obveznika, pružaju razuman povratak dobavljačima za dobro obavljen posao i osiguravaju da niko nikada ne mora kucati na vrata rukovodioca građevinskih projekata i reći njihovim porodica da se njihov član pordice više neće vratiti kući “.\nMore in this category: « Stres i pitanja mentalnog zdravlja u građevinarstvu\tEmocionalna i socijalna reintegracija u doba COVID-19 »


NAUKA ZA PRIVREDU - Građevinski fakultet Subotica Univerzitet u Novom\nGrađevinski fakultet Subotica Univerzitet u Novom\nSaradnički profili 7\nOpisGrađevinski fakultet Subotica je jedan od fakulteta u sklopu Univerziteta u Novom Sadu. Osim naučno-istraživačke delatnosti, GF Subotica se intenzivno bavi saradnjom sa privredom naročito u oblasti ispitivanja građevinskih materijala i konstrukcija, projektovanja, konsultantskih i drugih ekspertskih usluga u građevinarstvu.\nVrsta organizacije Univerzitet\nGradSubotica, Kozaračka 2a Google map\nU okviru svojih redovnih, svakodnevnih, aktivnosti Laboratorija za ispitivanje materijala i konstrukcija Građevinskog fakulteta Subotica nudi ispitivanje raznih građevinskih materijala i proizvoda (ivičnjaci, betonska galanterija, agregat): pritisna čvrstoća betona, otpornost na habanje, vodonepropusnost i mrazootpornost betona, sastav agregata i sl.\nIspitivanje konstrukcija visokogradnje\nZa konstrukcije visokogradnje većih raspona ili većeg društvenog značaja (sportske hale, konstrukcije gledališita i sl.), kao i za ojačanje/prenamenu konstrukcija u okviru kojih se okuplja veći broj ljudi, potrebno je pouzdano utvrđivanje stanja i provera nosivosti. Naš fakultet ima iskusan tim stručnih lica koji se redovno bave ovom problematikom. Prilikom ispitivanja konstrukcija koristimo savremenu opremu koja omogućava efikasno obavljanje ovih poslova uz minimalne troškove. Pored obaveznog sadržaja koji je definisan propisima, izveštaji o obavljenom ispitivanju sadrže i sofisticirane numeričke analize ispitanih konstrukcija.\nZa uspešan tehnički prijem i eksploataciju novoizgrađenih i saniranih mostova obavezno je njihovo ispitivanje probnim opterećenjem. Naš fakultet ima iskusan tim stručnih lica koja se redovno bave ovom problematikom. Prilikom ispitivanja konstrukcija koristimo savremenu opremu koja omogućava efikasno obavljanje ovih poslova uz minimalne troškove. Pored obaveznog sadržaja koji je definisan propisima, izveštaji o obavljenom ispitivanju sadrže i sofisticirane numeričke analize ispitanih konstrukcija.\nAnaliza deformacija objekata, sleganja terena i praćenje klizišta\nSavremene tehnike prikupljanja podataka u geodeziji omogućavaju kvalitetnu i brzu analizu raznih pojava koje utiču na okolinu i objekte:\n- sleganja terena\n- pomeranje i deformacija objekata,\n- računanje kubatura iskopanog materijala itd.\nDa bismo izvršili analizu ovih pojava i doneli relevatne zaključke, koristimo se sledećim tehnikama:\n- satelitskim snimcima,\n- fotografijama dobijenih pomoću bespilotnih letelica,\n- oblacima tačaka izmerenih terestričkim laserskim skenerima i sl.\nOsim toga, korišćenjem snimaka u infracrvenom delu spektra, možemo uraditi razne analize stanja zemljišnog pokrivača i kreirati tematske karte za potrebe preventivne zaštite od požara i poplava.\nKljučne reči: satelitski snimcidaljinska detekcijaUAVdronovibespilotne letelicepoljoprivredašumarstvorudarstvoklizištasleganje terenaRGBIR\nPraćenje izgradnje kapitalnih objekata\nGeodezija je prateća disciplina kod izrade svih vrsta kapitalnih objekata. U ovom segmentu, nudimo usluge projektovanja geodetskih radova i praćenja izgradnje zgrada, mostova, brana, tunela, puteva i svih drugih objekata gde se traži visoka preciznost obeležavanja.\nKorišćenjem savremenih geodetskih instrumenata, kombinovano sa dugogodišnjim iskustvom, optimizujemo geodetske radove, istovremeno ostvarujući optimalnu tačnost.\nKljučne reči: branemostoviputevizgradetačnostobeležavanje\nIzrada programa komasacije\nPre opštinske odluke o sprovođenju komasacije, opština je dužna da donese Program komasacije, dokument kojim će se propisati obim, vrsta i količina komasacionih radova, kao i finansijska konstrukcija.\nIzradu programa komasacije vrši profesorski kadar Katedre za geodeziju.\nKljučne reči: komasacijaprogram komasacijeopština\nProjektovanje geoinformacionih sistema\nSve informacije koje su vezane za prostor, zahvaljujući znanjima i iskustvu koje posedujemo, možemo uklopiti u jedinstven sistem, koji je:\n- prostorno precizno određen\n- matematički korektno definisan\n- pravno utemeljen\n- ekonomski opravdan.\nGeoinformacione sisteme razvijamo na open-source platformama na osnovu projektnog zadatka investitora, po principu ključ u ruke.\nKljučne reči: GISopen-sourceprostorni podaci


'Od minimalne zarade tročlana porodica teško može da preživi' VIDEO\nIzvor: B92, 19.Avg.2019, 10:54\n"Od minimalne zarade tročlana porodica teško može da preživi" VIDEO\nPregovori o minimalnoj ceni rada za 2020. godinu počinju danas u 13 sati u Vladi Srbije.\nSadašnji iznos minimalca u Srbiji je 27.890 dinara, a sindikati traže da bude 33.000. Poslodavci pristaju da sa povećanjem to bude tačno 29.000 dinara.\nPrema zvaničnim podacima minimalac u Srbiji prima 350.000 hiljada zaposlenih. Međutim, sindikati tvrde da je taj broj oko 400.000 radnika.\nUnija poslodavaca prelimirano pristaje na povećanje "minimalca" na približno >> Pročitaj celu vest na sajtu B92 << 30.000 dinara, rekao je za TV Prva direktor Unije poslodavaca Srđan Drobnjaković.\n"Slažem se da je u ovom trenutku minimalna zarada neka socijalna kategorija, da od ovih trenutnih 27.890 dinara minimalne zarade tročlana porodica teško može da preživi", kazao je.\nAko se traži povećanje preko tog iznosa onda će Unija od države tražiti ustupke u smanjenju poreza i doprinosa na zarade.\n"Tim smanjenjima deo privrede, a pre svega mali poslodavci koji zapošljavaju do 10 radnika, privukli bi se da iz sivih pređu u legalne tokove što bi vodilo povećanju uplata poreza i doprinosa".\nPredsednica Asocijacije slobodnih i nezavisnih sindikata Ranka Savić rekla je da oni traže da minimalac bude između 33.000 i 34.000 dinara.\n"Sigurno da se sindikati zalažu da minimalac bude što veći. Imate državu u kojoj je prisutan manjak radne snage, u kojoj nam godišnje 30.00 mladih ljudi odlazi u zemlje EU I sveta onda mi više ne možemo da nastupamo sa realnih pozicija", kazala je ona dodajući da sada treba da se počne rad na radnom ambijentu.\nNavela je da je Socijalnoekonomski savet već postigao dogovor da do 2021. godine minimalna cena rada u Srbiji dostigne vrednost minimalne potrošačke korpe i kazala da bi minimalac sada morao da dostigne 85 odsto vrednosti minimalne potrošačke korpe.\nNavela je i da bi minimalna cena rada u Srbiji za sledeću godinu trebalo da bude 34.000 dinara i dodala da će biti neuspeh ako minimalac bude bio ispod 33.000 dinara.\nNoviMagazin.rs: Pregovori o minimalnoj ceni rada u Srbiji nastavljaju se u četvrtak\nDANAS POČINJU PREGOVORI O MINIMALCU Evo koliko će tražiti sindikati, a šta će ponuditi DRŽAVA\nIzvor: Blic, 19.Avg.2019\nDanas u 13 h i zvanično počinju pregovori između Vlade, sindikata i poslodavaca o povećanju minimalne cene rada koju u Srbiji prima 350.000 ljudi. Kako saznaje "Blic Biznis", sindikati će pred pregovarače izaći sa tri predloga od kojih najviši iznosi 36.000 dinara, dok od države očekuju ponudu...


Nikšić: Vlada FBiH spremna je pomoći “Cimosu” u Srebrenici\nPremijer Federacije Bosne i Hercegovine Nermin Nikšić jučer je razgovarao s delegacijom kompanije “Cimos” na čelu s direktorom CIMOS TMD Ai d.o.o. Gradačac za BiH i regiju u grupaciji “Cimos” Goranom Dimcom. Sastanku su prisustvovali i federalni ministri raseljenih osoba i izbjeglica Adil Osmanović, razvoja, poduzetništva i obrta Sanjin Halimović, ministrica okoliša i turizma Branka Đurić, te potpredsjednik Uprave Razvojne banke FBiH Borislav Trlin, kao i ambasador Republike Slovenije u BiH Iztok Grmek.\nCimosove fabrike u Gradačcu, Zenici, Novom Travniku i Sarajevu posluju očekivano i imaju pozitivan napredak, dok je fabrika u Srebrenici prošle godine poslovala lošije od očekivanog, s gubitkom od pola miliona eura. Ocjenjujući BiH kao važnog ekonomskog partnera, a Cimosove kompanije za najvećeg izvoznika u Sloveniju, predstavnici Cimosa obratili su se Federalnoj vladi za podršku u traženju rješenja kako bi proizvodnja u Srebrenici bila tehničko-tehnološki unaprijeđena, što bi u budućnosti omogućilo njeno pozitivno poslovanje i očuvanje radnih mjesta.\nIstaknuvši poseban status Srebrenice, premijer Nikšić iznio je stav da je Federalna vlada opredijeljena da pomogne ovoj općini i da će, u okviru svojih mogućnosti, davati doprinos koji bi građanima Srebrenice omogućio bolji život.\n– Spremni smo da učestvujemo i nađemo rješenja za efikasnu pomoć Cimosovoj fabrici u Srebrenici i za očuvanje prijeko potrebnih radnih mjesta u ovoj općini – rekao je premijer Nikšić.


Cena nafte klizi ka neverovatnih 10 dolara po barelu, a to može biti kraj za ekonomiju Amerike – Portal NA VODI\n21. 03. 2020. 21. 03. 2020. milosMALI2001 0 Comment Brodsko zvono, Svaštara Amerika, Ekonomija, Sirova nafta\nSvetske cene nafte mogle bi pasti na 10 dolara po barelu ako se dodaju brojni nepoželjni faktori a to bi onda bio početak globalnog sloma ekonomije.\nU najgorem slučaju, mere za borbu protiv koronavirusa pokrenuće talas bankrota, što će dovesti do veće nezaposlenosti. To bi ograničilo sposobnost globalne ekonomije da se oporavi nakon uspešnog zadržavanja virusa.\nUticaj koronavirusa na trgovinu posledica je nemogućnosti ili nespremnosti da se potroši zbog straha od zaraze.\nIstovremeno, ni vlade ni centralne banke ne mogu učiniti ništa da povećaju potražnju u takvim uslovima. Njihova jedina opcija je da pruže podršku pogođenim preduzećima kako bi im pomogli da izbegnu bankrot.\nAko istovremeno glavni proizvođači nafte ispune nameru da povećaju proizvodnju – Saudijska Arabija za dva miliona barela dnevno, Abu Dabi i sve ostale članice OPEK-a za po milion više, tada bi oscilacija cena mogla da ostane oko 20 dolara po barelu do kraja godine.\nTrebalo bi hitno razviti nove kratkoročne planove, kako bi se razmotrilo dalje sniženje cena nafte na 10 dolara po barelu.\nMeđutim, zagonetka koju ne mogu da reše Saudijska Arabija i Sjedinjene Države je odbijanje Rusije da uđe u to kolo i radi na dogovoru oko cene nafte.\nPredviđanja ruskih eksperata je da se Rusija spremila za ekonomski Armagedon i da može preživeti i sa cenom ispod 20 dolara po barelu.\nTu cenu međutim ne mogu preživeti ni Amerika zbog skupog postupka frakinga ni Saudijska Arabija.\nAmerika je u pravoj groznici jer joj se svi planovi ruše usled ekonomskog rata sa Kinom i evropsko-ruskog dogovora oko “Severnog toka 2”.\nOpterećena ekonomskim ratovima i vojnim sukobima širom sveta čini se da se Imperiji ne piše dobro.\nKakva je uloga koronavirusa u čitavoj ovoj mreži tek će se saznati, ali ne sada, evidentno je da su Sjedinjene države u najvećem geopolitičkom problemu u svojoj istoriji.\nJedno je sigurno, pojava koronavirusa nije prirodna, ali je sigurno i to da se stvari sve ubrzanije kreću u lošem pravcu za SAD.


Prema podacima Srpske napredne stranke (SNS), na izborima za Skupštinu Vojvodine, lista oko SNS osvojila je 59,34 odsto glasova. SVM je osvojila 13,4, SPS 8,16, Vojvođanski front 4,6 i POKS 3,18 odsto.\nIzlaznost po okruzima u Vojvodini prema podacima Srpske napredne stranke je sledeća: Južnobački 48,92%, Sremski 56,32%, Južnobanatski 49,84%, Severnobački 47,04%, Zapadnobački 52,42%, Srednjebanatski 47,43%, Severnobanatski 53,82%.\nZamenik predsednika Pokrajinske izborne komisije Rajko Marinković rekao je da će Pokrajinska izborna komisija konačnu izlaznost, kao i preliminarne rezultate saopštiti tokom dana.\nKako je dodao, birački odbori imaju rok od 18 sati da izborni materijal i zapisnike biračkih odbora dostave Pokrajinskoj izbornoj komisiji, računajući od zatvaranja biračkih mesta.


Nafta ponovo na dnu | Ekonomist\nNafta ponovo na dnu\nby Redakcija - 15/03/2016 15/03/2016 0\nCijene nafte nastavile su pad u azijskom trgovanju budući da čili nada da će vodeći proizvođači te sirovine postići dogovor o zamrzavanju proizvodnje.\nOva zabrinutost je sirovu naftu “brent” vratila na nivo ispod 40 dolara.\nAmerička “laka” nafta WTI za isporuku u aprilu pala je 37 centi na 36,81 dolar, a sjevernomorska nafta “brent” za majske isporuke je skliznula za 41 centi na 39,12 dolara po barelu, prenosi francuska agencija Frans pres.\nNafta WTI je juče pojeftinila za 3,4 odsto, a “brent” za 2,1 procenat, odustajući od dobitaka koje je sjevernomorska nafta, kao globalna tržišna referenca, ostvarila prošle nedjelje probijajući psihološku granicu od 40 dolara za barel prvi put ove godine.\nSastanak vodećih proizvođača nafte, koji su predložili Rusija i Saudijska Arabija kako bi razgovarali o ograničavanju proizvodnje, pomjeren je sa 20. marta za april, nakon signala da neke ključne zemlje proizvođači ne podržavaju zamrzavanje.\nIran je saopštio da se neće pridružiti ovoj inicijativi dok njegova proizvodnja ove sirovine ne dostigne nivo prije sankcija od 4,0 miliona barela dnevno, što je otprilike dvostruko više od aktuelne produkcije “crnog zlata” te zemlje.\n“I dalje sam skeptičan u pogledu ovih razgovora, pošto vjerovatnoća za preduzimanje bilo kakve konačne akcije po svemu sudeći neće biti velika”, rekao je tržišni strateg kompanije IG Markets u Singapuru, Bernard Ou.\nKako dodaje, čak i ako do razgovora dođe, na dnevnom redu sastanka je zamrzavanje proizvodnje – što je mjera za zaustavljanje produbljivanja jaza – a ne dugoročni cilj rezanja proizvodnje kako bi se smanjila globalna prezasićenost ponude sirove nafte.\n“Ono čega se plašim je to da će bilo kakav neuspjeh predloženih razgovora, ako do sastanka dođe, povući cijene nafte ponovo na dno”, naveo je Ou.\nTrebalo je da razgovori budu održani ovog mjeseca u Rusiji, ali su sada odloženi za sljedeći mjesec u Dohi, u Kataru.\nMinistar trgovine Singapura S. Isvaran izjavio je danas na konferenciji za gas da će cijene nafte verovatno ostati na nivou između 30 i 50 dolara po barelu ove godine, zbog prezasićenosti ponude, usporavanja kineske ekonomije i ponovnog pokretanja nuklearnih elektrana u Japanu.\nTrgovci su sada usredsređeni na ekonomske pokazatelje SAD-a i sastanak kreatora monetarne politke u američkoj Upravi federalnih rezervi (Fed), koji počinje danas, kako bi saznali da li će biti objavljeno još jedno povećanje kamatnih stopa.\nRast kamata podstiče jačanje dolara, tako da nafta izražena u američkoj valuti postaje skuplja, što posljedično pogađa tražnju i cijene.\nFed je prošlog decembra prvi put povećao kamate u gotovo deset godina, podseća francuska agencija.\n“Svaka budala može da vodi dobar biznis”


Istraživanje: Manji RIZIK za one koji su KOVID-19 "preležali" kod kuće\nIstraživanje: Manji RIZIK za one koji su KOVID-19 “preležali” kod kuće\nOsobe koje su prebolele COVID-19 u svojim domovima nemaju posle toga dugotrajne posledice i simptome kao ona koja su bila u bolnici, pokazuje danska studija.\nPacijenti koji su zbog COVID-19 morali biti hospitalizovani često se nakon preležane bolesti žale na dugotrajne simptome, odnosno “dugi COVID”.\nDanska studija, objavljena u časopisu The Lancet Infectious Diseases, obuhvatila je gotovo 10.500 ispitanika koji su bili pozitivni na koronavirus u periodu od 27. februara do 31. maja 2020. godine u Danskoj.\nOd tog broja, 85,6 odsto pacijenata nije završilo na bolničkom lečenju, već su se lečili kod kuće.\nPrema podacima koje su istraživači izneli u studiji, upravo su pacijenti koji su COVID-19 preboleli kod kuće imali nizak rizik od ozbiljnih i dugoročnih posledica zaraze, ali je primećen veći broj odlazaka porodičnom lekaru.\nLekari ističu da je rizik od zakasnelih akutnih komplikacija, nove pojave hroničnih bolesti ili hospitalizacije zbog dugotrajnih upornih simptoma u periodu od dve sedmice do šest meseci nakon infekcije – veoma nizak.


Ozvaničena saradnja mladih Donjeg Milanovca, Prilepa i Velesa\n06:46: AM nedelja 7 marta, 2021\nOzvaničena saradnja mladih Donjeg Milanovca i Prilepa\nPosted on 8. marta 2016. at 09:48 by Ist Media\nDONJI MILANOVAC (IST Media, J.B.K.) Otvorena za saradnju sa ciljem upoznavanja metoda omladinskog rada u Makedoniji, razmenu iskustva, znanja i informacija među akterima u omladinskom radu, kako bi potom primenila dobru praksu i kvalitativno proširila sadržaje svoga rada Inicijativa mladih „Hoću!Mogu!“ iz Donjeg Milanovca potpisala je Memorandum o saradnji sa Društvom za promociju kulturnih vrednosti u Pelagoniji „Markukule“ iz Prilepa.\nSmatrajući da zajedničkim radom mogu da postignu više i da u saradnju uključe i druge: sportske klubove, obrazovne ustanove, kulturno umetnička društva, utvrdili su zajedničke ciljeve koje će realizovati putem aktivnosti edukativnog, sportskog i kulturnog karaktera, kontinuirano praćenje potreba mladih i iznalaženje adekvatnih rešenja, učešće na međunarodnim i domaćim manifestacijama i promociju aktivnosti na društvenim mrežama.\n„Ovo je tek početak, jer nam u skorije vreme sledi potpisivanje memoranduma o saradnji i sa oranizacijom mladih iz Velesa, o čemu smo razovarali sa delegacijom iz opštine Veles koju su činili predsednik Saveta za mlade Filip Spirkoski, član Soveta opštine Žive Katrandžiev, Aleksandar Saveski predsednik Studenskog parlamenta Tehnološko tehničkog fakulteta i Nikola Georgiev iz odeljenja za lokalni ekonomski razvoj, domaće i međunarodne projekte. Bili su naši gosti, upoznali smo ih sa radom Inicijative mladih i dogovorili da memorandum o saradnji potpišemo u Velesu, kada ćemo nadam se konkretizovati pravce saradnje na polju obrazovanja, sporta i kulture koji treba da dovedu i do bratimljenja naših opština.“ rekao nam je predsednik IM „Hoću!Mogu!“ Petar Jovanović.\nSpremnost za saradnju je obostrana i mogućnosti su brojne, potvrđuju i gosti iz Velesa.\nDelegacija Velesa sa domaćinima na Lepenskom Viru\n„Razmena iskustava, sport, kultura, zajedničke manifestacije, zajedničko apliciranje na projektima, neformalno obrazovanje predstavljaju tek deo onoga što želimo zajedno da radimo.“ objašnjava Aleksandar Saveski predsednik Studenskog parlamenta Tehnološko tehničkog fakulteta, naglašavajući projektne mogućnosti Erasmusa +.\n„Imamo bogato iskustvo na domaćim i stranim projektima, izradi, apliciranju i implementaciji i spremni smo da to iskustvo podelimo da mladima iz Donjeg Milanovca i da kao partneri kreiramo zajedničke projekte i zajednički apliciramo kod različitih donatora.“ kaže Nikola Georgiev.\nMladima Donjeg Milanovca, Prilepa i Velesa očigledno nije trebalo mnogo da pronađu zajednički jezik, a kako mladi svet u regionu muče manje-više iste muke, ni formiranje Balkanskog foruma mladih nije nedostižno, smatra Petar Jovanović.\n„Potreban nam je takav vid organizovanja radi lakšeg i bržeg protoka informacija među mladima bitnim za obrazovanje, studiranje u inostranstvu, zajedničke evrpske projekte, profesionalno napredovanje. Mnogo mladih u našoj zemlji i zemljama u okruženju i ne zna šta im je sve dostupno, a time i ne koristi date mogućnosti. Želimo to da promenimo.“ ističe Jovanović.\nI domaćini i gosti smatraju da će međusobnom saradnjom motivisati mlade u planiranju i realizaciji međunarodne saradnje kako bi na taj način ponudili realna i sistemska rešenja za probleme mladih na lokalnom i nacionalnom nivou i u jednoj i u drugoj zemlji, ali i da se podigne nivo informisanosti mladih i šire javnosti o problemima mladih i o mogućim rešenjima i šansama za zadovoljenje njihovih potreba.


Ministar zdravlja Francuske saopštio novu odluku koja se tiče mlađih ispod 25 godina\n10. septembra, 2021 Vesti iz Francuske Napišite komentar\nOlivier Veran, ministar zdravlja, rekao da se mlađima od 25 godina neće naplaćivati lekarski pregledi, testovi ili druge medicinske procedure vezane za kontrolu rađanja. Kontracepcija je u Francuskoj besplatna za one između 15 i 18 godina od 2013. godine, i za mlađe od 15 godina od avgusta 2020. To je dovelo do pada broja abortusa.\nMinistar zdravlja Francuske, u intervjuu za France 2, rekao je da se mere odnose na hormonsku kontracepciju, biološke testove koji idu uz nju, recepte za kontracepciju, i svu negu u vezi sa kontracepcijom – do 25. godine. „Postoji pad upotrebe kontracepcije kod određenog broja mladih žena, a glavni razlog za to je finansijski. Košta previše. Neprihvatljivo je da se žene ne mogu zaštititi, ne mogu imati kontracepciju ako je to očigledno njihov izbor, jer to ne mogu da priušte”, dodao je Veran.\nUpitan zašto je vlada izabrala 25 godina za granicu starosti, Veran je rekao da je to zato što te godine odgovaraju dobi veće zrelosti i samostalnosti, i zato što sa 25 godina osobe ostaju bez mogućnosti da imaju zdravstveno osiguranje roditelja. Rekao je da su studije pokazale da je to takođe starost u kojoj su mnoge žene odustajale od kontracepcije, ne zato što su želele da imaju decu, već „zato što je to skupo”.\nTagovi: besplatna vožnja - Francuska - Olivier Veran - sredstva za kontracepciju - ženama od 25 godina


MAŠINE I OPREMA ODRŽIVI RAZVOJ VESTI\n24 фебруара, 2022 5 марта, 2022 Ambipak magazin\tekologija, OFRU Recycling, rastvarači, sistemi za reciklažu\nOFRU Recycling, specijalizovana za sisteme za reciklažu rastvarača, proširuje svoj tržišni udeo i postiže UL sertifikat UL 698A NFPA 70 za svoj proizvod ASC-500\nJoš jedan standard je dodat asortimanu proizvoda za profesionalni tretman kontaminiranih rastvarača. Do sada su jedinice za destilaciju proizvedene u skladu sa evropskom ATEKS direktivom. Jedinice za reciklažu serije ASC-500 sada mogu da se koriste za tržište Severne Amerike zahvaljujući UL sertifikatu. Sistemi za reciklažu ASC-500 regenerišu se na principu destilacije. U ovom procesu, tečni zapaljivi rastvarači kao što su aceton, razređivač, etil acetat, toluen i mnogi drugi rastvarači se odvajaju od nečistoća. Proces pomaže industrijskim kompanijama da smanje svoje troškove odlaganja do 96%.\nFoto: OFRU Recycling\nOFRU Recycling je jedan od vodećih svetskih proizvođača sistema za reciklažu rastvarača visokih performansi. Nemačka kompanija je stekla ime širom sveta sa svojim inovativnim rešenjima u ekološkom procesnom inženjeringu. OFRU se smatra pionirom u proizvodnji postrojenja za destilaciju rastvarača koja omogućavaju visok nivo povrata materijala koji se može reciklirati. U decembru 2019. godine proizvodni program je proširen na industrijske sisteme za čišćenje za industriju boja, lepkova i premaza. Dakle, proizvođač postrojenja je strateški pozicioniran širom sveta u oblasti čišćenja sa naknadnom obradom tečnosti za čišćenje.\nIzvor/fotografije: OFRU Recycling\n← Proširena stvarnost kroz pakovanje: Coca-Cola lansirala limitirano izdanje pića ‘Starlight’ inspirisano svemirom i AR\n10 godina rada GTS Adriatic, 2022. jubilarna godina →


Lekari bez granica kritikuju EU\nMigranti i izbeglice po snegu prelaze iz Makedonije u Srbiju.\nHumanitarna organizacija Lekari bez granica osudila je evropsku migracionu politiku 2015. kao “katastrofalni neuspeh” koji je ugrozio tražioce azila i obezbedio više posla krijumčarima ljudi.\nU danas objavljenom izveštaju pod nazivom “Put sa preprekama ka Evropi”, organizacija ističe da je podizanje ograda sa bodljikavom žicom, stalno menjanje administrativnih procesa i pravila registracije, kao i nepostojanje adekvatnih uslova za prijem izbeglica u Italiji i Grčkoj, otežalo situaciju više od million ljudi.\nLekari bez granica navode da su migrant bili prinudjeni da beže od rata, progona i siromaštva, opasnim morskim putem.\nU izveštaju se navodi da su odvraćanje dolaska i anti-imigraciona politika zapravo doprineli problemu krijumčarenja migranata i ljude naveli da biraju sve opasnije putanje.\nLekari bez granica pozvali su EU da stvori više legalnih načina da izbeglice i migranti dodju do Evrope, uključujući prijave za azil koje bi se podnosile na granici Turske i Grčke, kao i uspostavljanje sistema kako bi se spasavali životi migranata na Mediteranu.\nViše od 3.700 ljudi se utopilo ili je prijavljeno kao nestalo u Mediteranu prošle godine, tokom opasnog putovanja ka Evropi. Više od million ljudi, pretežno iz Sirije, zatražilo je azil u zemljama EU 2015.


Tribina o rađanju građanstva u Srbiji u SKC-u | Ritam Grada - vesti Kragujevac\nTribina o rađanju građanstva u Srbiji u SKC-u\nSutra od 19 časova, u Kontakt galeriji SKC-a, održaće se tribina o rađanju građanstva u Srbiji, pod nazivom „Кragujevačka varoš protiv antijevrejskih propisa“.\nNa tribini će se govoriti o temi iz istorije Кragujevca, koja daje vrlo zanimljivu sliku prošlosti grada. Naime, sredinom 19. veka, odlukom vlasti Кneževine Srbije, svi Jevreji koji su se bavili trgovinom trebalo je da budu iz drugih varoši „izgnani“ (kako se kaže u dekretima) iz drugih srpskih gradova u Beograd. Međutim, građani Кragujevca su potpisali jednu peticiju koju su uputili knezu i koja je, na kraju, rezultirala odobrenjem od strane kneza A. Кarađorđevića da njihov sugrađanin, Jevrejin Josif Jozefović ne bude izgnan iz varoši.\nUčesnici tribine su istoričarke i istoričari: dr Olga Manojlović Pintar, dr Aleksandar Miletić, dr Srđan Milošević i Nenad Glišić, voditelj.


Šer pobedila vreme : Crveni tepih\nŠer pobedila vreme\nŠerilin Sarkisijan, poznatija kao Šer, postala je prošle nedelje prvi izvođač čije su pesme u svakoj od poslednjih šest decenija dospele na prvo mesto neke od Bilbordovih lista. Numera „You Haven’t Seen The Last Of Me“, sa albuma „Burlesque“ koji je napisala zajedno sa Kristinom Agilerom za potrebe istoimenog filma, trenutno je prva na dens-listi kultnog američkog magazina.\nMuzičko putovanje po vrhu Bilbord lista Šer je započela u avgustu davne 1965, singlom „I Got You Babe“, koji je otpevala sa tadašnjim momkom, a kasnije mužem Bono Sonijem. Zanimljivo je da sama Šer ne smatra da joj je talenat i rad omogućio muzičku dugovečnost, već da je to zasluga harizme, ponašanja na sceni i mnogobrojnih operacija u oblasti estetske hirurgije koje su joj omogućile da zadnje dve decenije uspešno skriva godine. „Ostariti je isto što i umreti kada je šoubiznis u pitanju. Starost je u mom poslu luksuz koji sebi mogu da priušte samo oni koji ne žele više da se bave muzikom ili filmom. Moje pesme i moje uloge ne bi ništa vredele da kao ličnost nisam umela to i estetski da izvedem“, izjavila je Šer još pre više od dve decenije u emisiji Opre Vinfri. Možda je to i jedan od glavnih razloga zbog kojeg se u više navrata opredeljivala da se podvrgne zahvatu takozvanog podvezivanja želuca, koji se inače primenjuje samo kod ekstremno gojaznih osoba. Zbog želje za ekstremno mršavim izgledom nekoliko puta je i klinički lečena od anoreksije, bolesti teškog gubitka apetita. Pored izgleda o kome vodi računa do ekstremnih granica, Šer se i u svim drugim sferama ponaša kao znatno mlađa osoba. Tako je prethodnih dana u američku štampu dospela svađa koju je preko društvene mreže Tviter započela sa pojedinim članovima Američke akademije pošto je nezadovoljna što film „Burleska“, za koji je pisala muziku, nije ušao u uži krug nominacija za Oskara. Posle razvoda sa Bono Sonijem javnost je redovno obaveštavala o detaljima svojih veza sa Vorenom Bitijem, Gregom Almanom (bila i u braku sa njim), Tom Kruzom, Val Kilmerom, Ričijem Samborom. Samo prošle godine najpre je bila u vezi sa biciklistom Timom Medvecom, a potom i sa čuvenim piscem komedija, Ronom Cimermanom, koga je upoznala preko Fejsbuka, a sa kojim je takođe već raskinula.\nGremi, Zlatni globus, Oskar, samo su neke od prestižnih nagrada koje je Šer osvajala tokom muzičke i glumačke karijere. Mediji su joj još sedamdesetih godina nazvali „Boginjom pop muzike“, a već tri decenije zbog aktivnog učešća u organizacijama za prava LGBT populacije ima i status „Gej ikone“. Ako uopšte postoji nedoumica da li je zbog pesama, uloga, izgleda ili kombinacije sva tri faktora uspela da opstane na vrhu šest decenije, dileme u jednom ipak nema – Šer je uspela da pobedi vreme i da svoj rad smesti na pijedestal večnosti.


Brojni radnici u akciji uređenja grada i uklanjanja divljih deponija (Foto) | Trebinje Live\nBrojni radnici u akciji uređenja grada i uklanjanja divljih deponija (Foto)\nU Trebinju je danas organizovana velika akcija uređenja grada u kojoj su učestvovali radnici Komunalnog reduzeća, vatrogasna društva, radnici Javne ustanove „Ekologija i bezbjednost“, civilna zaštita HET-a, službenici javnih preduzeća, ustanova, svih škola, vrtića i udruženja građana.\nOd ranog jutra uklanjale su se divlje deponije, a akcija će biti nastavljena i narednih dana, kazao je načelnik Štaba za vanredne sitacije Grada Trebinja Stevan Bekan.\n„U proteklih dva mjeseca službe našeg grada bile su posvećene sprečavanju pojave i širenja virusa korona, a ove godine nismo pozivali građane da nam se priključe u većem broju. Akcijom želimo da generalno uredimo naš grad i ovo je samo početak, a poseban problem nam predstavljaju nelegalne deponije, koje su u posljednje vrijeme nastale na širem području grada“, kazao je Bekan.\nRukovodilac operativnih poslova preduzeća „Komunalno“ Milan Mandrapa istakao je da radnici ovog preduzeća rade na čišćenju trave i niskog rastinja na lokacijama koje nisu obuhvaćene redovnim održavanjem.\nOn je istakao da je obezbijeđen besplatan odvoz prikupljenog komunalnog i kabastog otpada.\n„Cilj koji je postavljen ostvarićemo kroz čišćenje i uređenje javnih površina, uređenja obale rijeke Trebišnjice, putnih komunikacija, dječijih igrališta, izletišta, uklanjanja nelegalnih deponija. Takođe, čiste se i prilazi gradu, a taj posao će biti završen tokom dana“,rekao je Mandrapa.\nU današnjoj akciji učestvuju i članovi Planinarskog društva „Vučji zub“ iz Trebinja. Oni su od početka pandemije novog virusa korona na terenu i uređuju staze, koje su, kako kaže predsjednik ovog društva Igor Škero, ovog proljeća zatrpane raznim otpadom.


Promo video: 2014 Kawasaki Z1000SX (Ninja 1000)\n23 Sep 2013 - 08:30 Motociklizam Link\nAkcija za Honda motocikle\n5 Sep 2013 - 13:32 Motociklizam Link\nDelta Automoto, generalni zastupnik Honda motocikala za Srbiju i Crnu Goru, pripremio je akcijske popuste od 5 do 7% za najatraktivnije modele skutera i motocikala. Uz popuste je obezbeđen i zimovnik za motocikle u trajanju od 6 meseci.\nOd septembra u prodaji novi časopis - Motori\n24 Avg 2013 - 20:37 Motociklizam Link\nVest koja će obradovati sve ljubitelje motociklizma je činjenica da početkom meseca septembra izlazi iz štampe prvi broj potpuno novog časopisa "MOTORI".\nVIDEO: Horex VR6 Classic\n16 Avg 2013 - 06:56 Motociklizam Link\nHorex VR6 Classic će uskoro biti dostupan u Evropi, po ceni od 24.500 evra.\n14 Avg 2013 - 08:30 Motociklizam Link\nBugarski tjunerski studio Vilner je uradio specijalnu verziju Ducati Diavel AMG motorcikla, ne zato što im se ovaj model u njegovoj originalnoj konfiguraciji nije svideo već zato što je klijent čiji je motorcikl želeo jednu unikatnu i najskuplju moguću verziju motorcikla na svetu.\n8 Avg 2013 - 22:00 Motociklizam Link\nOd 5. avgusta pa sve do 1. septembra, u prodajnim salonima Yamaha Plattner, trajaće velika letnja akcijska prodaja motocikala i skutera. Tokom akcije, veći deo modela nudi se sa značajnim popustima, koji se kreću od 585 evra za model VP 250 X-City, pa sve do 1.475 evra, kod modela XTZ 1200 Super Tenere.\nIndian Motorcycles predstavio tri noviteta\n5 Avg 2013 - 22:30 Motociklizam Link\nIndian Motorcycles je novi dvotočkaš trebalo da predstavi 15. maja. Iako najavljena, prezentacija novog modela tada se nije dogodila. Poslednjih tri meseca bezuspešno smo pokušavali otkriti šta se zbiva u Indianu i rezultata nije bilo sve do danas kada je pomenuti brend lansirao čak tri nova motocikla zasnovana oko novog Thunder Stroke 111 motora otkrivenog ovog proleća.\n26 Jul 2013 - 15:58 Motociklizam Link\nVilner je ime bugarske tjuning kuće, poznate po svojim radovima na automobilima, ali koja polako stiče poklonike i u svetu motocikala. Nakon radova na Ducati Monster Bulgari, Apriliji RSV Tuono Stingray, Triumph Speed Triple Bulldog i Vilner Predator (zasnovanom na BMW F800), najnovija kreacija koja nam stiže iz Sofije je Ducati Diavel Carbon by Vilner.


EBRD sa pet miliona evra pomaže žensko preduzetništvo – Odbor za ljudska prava Vranje\n/ BEOGRAD, Beta, 13. februara 2015./ – Evropska banka za obnovu i razvoj (EBRD) i Banka Inteza (Intesa) potpisale su ugovor o kreditnoj liniji od pet miliona evra za podršku ženama preduzetnicama u Srbiji u okviru programa „Žene u biznisu“ namenjenog Zapadnom Balkanu.\nKako se navodi u saopštenju EBRD, Banka Inteza je prva banka u Srbiji koja se priključila tom programu, a novac iz kreditne linije biće iskorišćen za kreditiranje malih i srednjih preduzeća (MSP) kojima upravljaju žene.\nPrecizira se da kredit EBRD uključuje tehničku pomoć partnerskim finansijskim institucijama, kao i savetodavne usluge ženama preduzetnicama.\n„Žene preduzetnice u Srbiji suočavaju se sa izazovima u pogledu pristupa finansiranju i savetima koji su im potrebni za razvoj poslovanja. Zato nam je drago što udružujemo snage sa našim dugoročnim partnerom Bankom Inteza u naporima da podržimo žene u biznisu“, izjavio je Henri Rasel, direktor EBRD za finansijske institucije zapadnog Balkana, Ukrajine, Moldavije i Belorusije.\nPrema rečima direktora EBRD za Srbiju Matea Patronea, „projekat targetira dva važna cilja EBRD u Srbiji: podrška privatnom sektoru i premošćavanje rodnog jaza u preduzetništvu proširivanjem pristupa finansiranju za žene u biznisu“.\nPredsednica Izvršnog odbora Banke Inteza Draginja Đurić je istakla da ta je banka, kao vodeći kreditor domaće privrede, aktivno uključena u proces ekonomskog osnaživanja žena.\n„Ugovor sa EBRD dodatno potvrđuje težnju da doprinesemo stvaranju boljih uslova za razvoj ženskog biznisa, a time i ukupnog preduzetništva kao ključnog oslonca povećanja zaposlenosti i dugoročnog privrednog rasta“, rekla je ona.\nIstiče se da EBRD kroz program „Žene u biznisu“ planira da sa 20 miliona evra doprinese kreiranju kreditnih linija za podršku ženskom preduzetništvu preko lokalnih banaka u zemljama zapadnog Balkana\nuključujući Srbiju, Albaniju, Bosnu i Hercegovinu, Makedoniju i Crnu Goru.\nTaj program obuhvata finansiranje, tehničku podršku za partnerske finansijske institucije, mentorstvo i dugoročnu obuku za žene preduzetnice, kao i mehanizam deljenja rizika.\nVlada Švedske je obezbedila dodatnih 33 miliona švedskih kruna (oko 3,6 miliona evra) za jačanje kapaciteta institucija kako bi pomogla bankama u regionu u razvoju finansijskih proizvoda koji ispunjavaju specifične potrebe ženskog preduzetništva i obezbedila preduzećima kojima upravljaju žene znanje koje im je potrebno za razvoj i unapređenje poslovanja.\nZa ovaj program na raspolaganju su i sredstva drugog donora, Luksemburga, u ukupnom iznosu od 1,5 miliona evra, dok je 2 miliona evra obezbeđeno od strane Specijalnog fonda akcionara EBRD za mehanizam deljenja rizika, navodi se u saopštenju EBRD.\nGODIŠNJI IZVEŠTAJ O RADU EVROPSKE LINIJE ZA NESTALU DECU 116000 U SRBIJI


COVID bolnica Srbija - Širbegović Inženjering AB montažna konstrukcija\nOBJEKAT: Vojni kompleks „Zemun ekonomija“\nObjekat poluintenzivne njege – Beograd\nINVESTITOR: Ministarstvo odbrane Republike Srbije.\nSAVREMENA TEHNOLOGIJA GRAĐENJA sa primjenom prefabrikovanih nosivih konstrukcija došla je do punog izražaja u izvođenju COVID BOLNICE u Beogradu.\nAb montažna konstrukcija kompleksa poluintenzivne njege površine od 6.400 m2 i spratnosti P+3 etaže biti će završena u roku od 40 dana. Montaža nosivih stubova iz jednog komada, primjena AB grede i PPS prefabrikovane ploče visokih perfomansi za rezultat ima mogućnosti kratkih rokova i uvođenje u posao narednih faza izgradnje.\nUpravo u borbi sa vremenom prefabrikovana konstrukcija pokazala je svoje prednosti i mogućnosti brzog i efikasnog djelovanja.\nBolnica se gradi u okviru vojnog kompleksa „Zemun ekonomija“ otvaranje je predviđeno za 01.12.2020 godine.


Dodik: Srpska neće protiv Rusije - 28.06.2016, Sputnik Srbija\nDodik: Srpska neće protiv Rusije\nPredsednik Republike Srpske Milorad Dodik izjavio je danas da će u eri i kulturi održavanja referenduma verovatno i srpski narod dobiti priliku da održi... 28.06.2016, Sputnik Srbija\nvesti, svet, republika srpska (rs), milorad dodik, nato, region\n22:19 28.06.2016 (Osveženo: 03:37 26.08.2021)\n© Sputnik / Milica MarkovićPredsednik RS Milorad Dodik\nPredsednik Republike Srpske Milorad Dodik izjavio je danas da će u eri i kulturi održavanja referenduma verovatno i srpski narod dobiti priliku da održi referendum koji će odrediti njegove strateške pozicije, ne samo u pogledu pristupanja NATO-u.\nDodik je rekao da referendum o ulasku u NATO podrazumeva obavezu za političare u Srpskoj i iz Srpske. On je naglasio da srpski narod još nije zalečio sve rane od NATO bombardovanja i ne može zaboraviti da se NATO svrstao protiv Srba u BiH i na Kosovu.\n„Da li će se otići u NATO, o tome će definitivno odlučiti narod u Srpskoj, i to na referendumu“, rekao je Dodik, ističući da nisu u pravu oni koji govore da se takav referendum ne može održati, javile su „Nezavisne novine“.\nOn je naglasio da bez odluke Srpske ni BiH ne može ići ka NATO-u, a da se upravo to pitanje pokušava rešiti ustavnim promenama.\n„Pojedinačno, ne možemo da prihvatimo malverzacije oko knjiženja vojne imovine, i rekli smo da gotovo nema problema sa lokacijama koje se nalaze u RS, ali te vrste raznih ili sitnih i krupnih prevara koje smo doživljavali u prošlosti moramo da zaustavimo“, rekao je Dodik.\nDodik je podsetio da je još 2013. godine rečeno da će se pitanje vojne imovine rešavati u okviru ukupne imovine, te da bi to bilo dovoljno da se krene u Akcioni plan o članstvu u NATO-u (MAP), odnosno na put ka pridruživanju. On je rekao da se NATO poslednjih nekoliko godina dodatno polarizovao u funkciji nečega što bi moglo da nanese štetu ili izloži određenim problemima RS i srpski narod.\n„NATO, koji ulazi u konfrontaciju pre svega sa Rusijom, dovodi nas u poziciju da se svrstamo na jednu ili na drugu stranu, a mislim da mi ne bismo smeli da se svrstavamo, posebno ne protiv Rusije u tom nekom eventualnom, hipotetički gledano, sukobu“, rekao je Dodik.\nPrema njegovim rečima, sastanak u Varšavi, koji će biti održan za nekoliko dana, očigledno će poslužiti dodatnoj polarizaciji odnosa Zapad i NATO — Rusija. On je dodao da nema odlučivanja u institucijama BiH bez jasnog stava iz Srpske.\n„Očigledno je da se ovo počelo uvažavati, i očekujem da ovakva praksa neće biti prekinuta. Ljudi iz Republike Srpske znaju šta su naši stavovi, koji se ne mogu kreirati u Sarajevu pod pritiskom stranaca ili neke atmosfere, a odluke od kapitalnog značaju su kao ove o Sporazumu o stabilizaciji i pridruživanju (SSP)“, rekao je Dodik novinarima.\nOn smatra da bi na dnevnom redu sednice Predsedništva BiH bila predložena adaptacija SSP-a da je mogla biti usvojena.\n„Vidimo šta se dešava sa Evropom, a elementarna pamet nalaže da se malo stane i sagleda kuda ide Evropa da bismo mi mogli da znamo gde ćemo. Sada se zna da Evropa nije ono što je bila pre pet godina i da neće biti, te bi zbog toga trebalo da sačekamo i vidimo njenu poziciju“, dodao je Dodik.\nOn je podsetio da je Republika Srpska u nedelju, 26. juna, odbacila predloženu adaptaciju SSP-a.\n16 Jun 2016, 08:00\n„Kao predsednik sam okupio sve predstavnike zakonodavne i izvršne vlasti, te različitih udruženja, i svi su bili jedinstveni u stavu da je predložena adaptacija SSP-a pogubna za našu privredu i prerađivačku industriju. Kao političari to ne možemo da ignorišemo i zato imamo jedinstven stav“, rekao je Dodik.\nOn je podsetio da su na sastanak o SSP-u bili pozvani i predstavnici Republike Srpske u institucijama BiH.\n„Treba znati da je Savet ministara BiH, saglasnošću naših ministara, glasao za adaptirani SSP i da je još bilo preostalo da se izjasni Predsedništvo BiH“, podsetio je Dodik.


Početak/Društvo/Stručnjaci u Nišu o bezbednosti regiona\nDa treba ulagati u saobraćajnu bezbednost u Jugoističnoj Evropi, pa samim tim i u Srbiji, naročito zbog velikog priliva migranata, složilo se više od 50 stručnjaka iz ove oblasti koji se već četvrti put okupljaju na naučnoj konferenciji u Nišu.\nMeđunarodni skup ove godine organizovan sa temom „SAVREMENI TRENDOVI U RAZVOJU SAOBRAĆAJA I BEZBEDNOSTI REGIONA JUGOISTOČNE EVROPE 2019.“, inače visoko rangiran, organizovao je Fakultet za pravo, bezbednost i menadžment „Konstantin Veliki“ Niš u sastavu Univerzitata „Union – Nikola Tesla“ Beograd. Оperativni realizator Međunarodne naučne konferencije bio je Centar za strateška istraživanja nacionalne bezbednosti – (CESNA B ).\nPo rečima predsednika Saveta Fakulteta, Akademika prof.dr Andona G. Kostadinovića, emerutusa, tematske oblasti koje su bile zastupljene u razmatranjima stručnjaka i eksperata na četvrtoj naučnoj konferenciji obuhvatile su: Savremene trendove u saobraćaju i transportu; Projekte digitalizacije u saobraćaju i transportu; Međunarodne odnose, globalnu i nacionalnu bezbednost; Pravnu regulativu u oblasti saobraćaja i bezbednosti; Specifićnosti saobraćaja i transporta u Jugoistočnoj Evropi; Saobraćajna i transportna politika Evropske Unije; O oblicima i metodama ugrožavanja zajednice; Bezbednosnoj politicia Evropske Unije; Izazovma, rizicima i pretnji bezbednosti u državama Jugoistočne Evrope i dr.\nZanimljivo je bilo izlaganje prof. dr Toma Borisova, sa Visoke škole za bezbednost i ekonomiju u Bugarskoj koji je ukazao na migransku krizu i njen uticaj na bezbednost u regionu i šire. Ovim povodom promovisan je i Zbornik radova koji sadrži konkretne predloge i rešenja najvećih problema u razvoju saobraćaja i bezbednosti regiona.\nbezbednost i menadžment "Konstantin Veliki" Niš Fakultet za pravo Saobraćajna bezbednost SAVREMENI TRENDOVI U RAZVOJU SAOBRAĆAJA I BEZBEDNOSTI REGIONA JUGOISTOČNE EVROPE 2019


Prvi čovek Generalštaba na funkciji do kraja godine\nKrga ostaje do penzije\nNačelnik GŠ napunio 58 godina i prema novim kriterijumima ispunio je uslove za prestanak profesionalne službe\nBEOGRAD - Načelnik Generalštaba Vojske Srbije i Crne Gore general-pukovnik Branko Krga ostaće na ovoj funkciji i posle novih kadrovskih promena u Vojsci - saznaje "Glas javnosti".\nIako je prethodnih dana u javnosti bilo dosta glasina da će prvi čovek Generalštaba otići sa položaja, izvor našeg lista tvrdi da će general Krga "preživeti" još jedno kadrovsko "čišćenje" u vrhu Vojske i da će na čelu Generalštaba ostati do penzionisanja, koje će se najverovatnije dogoditi krajem ove godine.\nGenaral Branko Krga (1945) je prema novom pravilniku stekao uslove za prestanak profesionalne službe, jer je napunio 58 godina. Starosna granica za prestanak službe, podsetimo, nedavno je spuštena za dve godine, pa aktivna služba general-pukovniku prestaje upravo sa navršenih 58 godina.\nGovoreći o spekulacijama da će biti smenjen načelnik Generalštaba, ministar odbrane Boris Tadić nedavno je izjavio da ga on nijednom nije predložio za smenu. Vojni ministar je 8. avgusta rekao da je general Krga ponudio ostavku posle tragedije u kraljevačkoj kasarni, kada je poginuo vojnik, a više njih ranjeno, ali da je on nije prihvatio.\nKrga ostaje na čelu Generalštaba do penzije\nTadić: Nova vojna doktrina do kraja septembra\nZvaničnici SCG razgovarali sa američkim kongresmenima\nIvanišević demantuje: Crna Gora nije pred bankrotom\nŽivković i Đukanović: Srbija kreće u diplomatsku ofanzivu\nLevica preuzela vlast u Požarevcu\nRedžepi i Haradinaj žele da obiđu porodice nastradalih u Goraždevcu\nVučić: Nastavljena hajka protiv Šešelja\nSutra nastavak suđenja Slobodanu Miloševiću


Mihajlović: Radikali nemaju nimalo srama - Društvo - Dnevni list Danas\nPočetna » Društvo » Mihajlović: Radikali nemaju nimalo srama\n5Piše: FoNet 24. jula 2018. 19.35\nOna je reagovala na tvit Vjerice Radete povodom smrti Hatidže Mehmedović, predsednice Uruženja „Majke Srebrenice“.\n„Ali, nije ovo sramota radikala, jer oni i ne znaju ni za sramotu. Ovo je sramota za sve one koji su svojim glasovima doveli ovakve radikale u Skupštinu Srbije“, navela je Mihajlović u pisanoj izjavi.\nNarodna poslanica i funkcionerka SRS Vjerica Radeta napisala je monstruozni tvit, posle objave da je preminula Hatidža Mehmedović, predsednica Udruženja „Majke Srebrenice“, kojoj su u srebreničkom masakru, u julu 1995, ubijeni muž i dva sina, javio je Blic.\nradikali, vjerica radeta, Zorana MihajlovićBeograd\n24. jula 2018. u 19.43\nSta se cudite, zar ne videste kako radikal Seselj prica o streljanju hiljada LJUDI zarobljenika u Srebrenici kao da se prica o lutkama a ne zivim ljudima. I oni su necija deca, ocevi, braca.Ti radikali su najvece srpsko zlo i valjda ce na sledecim izborima nestati!\n25. jula 2018. u 00.06\nLepo od G-dje Mihajlovic sto pokazuje pristojnost .Ali,ta pristojnost nije tolika da ide izvan njene koristi.Pa je tako ona u stranci ,bivish tih i takvih radikala ,koji su promenili jedino frazeologiju i bivali disciplinovani iz Berlina .\n25. jula 2018. u 01.46\nGde god je Seselj branio Srbe njih tamo vise nema. Lazni cetnik i opozicionar, politicki zastitnik ubica premijera Djindjica, najbolji drug ratnih zlocinaca drugih naroda u Seveningenu. Slusajuci njega i svoju suprugu Milosevic je Srbe od krajina do Kosova gurnuo u rat, poraze i egzoduse i na kraju zavrsio u Hagu. Ako i ova vlast bude nastavila sa promocijom Seselja i njegove sulude propagande necemo svi nista bolje proci. Ima jedan greh veci i podliji od samog izvrsenja zlocina, a to je pravdanje zlocina.\n25. jula 2018. u 07.40\nA šta g-đa Mihajlović ima reći na činjenicu da je njen vođa isti takav, i gori? On je hteo da ubije 100 ljudi za jednog?! Pokvarena bando, sramote jedne za državu..\n25. jula 2018. u 09.05\nPa, njen vodja svakodnevno ponižava i vredja narod u Srbiji a ona mu „čuva ledja“ na svakom skupu. Licemerko!


OTP banka nagradila najbolji održivi projekat - Kvarenje voća i povrća postaje prošlost – originalna inovacija pobednik Generator Zero konkursa\nOd 72 inovativna projekta, rešenje domaćeg startapa B Fresh Technologies, koje eliminiše problem brzog kvarenja voća i povrća, pobednik je ovogodišnjeg konkursa OTP banke Generator Zero. Reč je o B-fresh spreju, ekološki prihvatljivom rešenju, koje emulzijom oblaže unutrašnjost postojeće ambalaže i produžava trajanje voću i povrću. OTP banka je pobednički tim nagradila novčanom nagradom u iznosu od dva miliona dinara, kao i podrškom u daljem razvoju i promociji.\nOTP Generator ZERO 1500X861\nPreduzetnički konkurs Generator, koji daje šansu preduzetnicima iz različitih oblasti da predstave svoja kreativna i inovativna rešenja, OTP banka Srbija organizuje već pet godina. Koncept se menjao u skladu sa potrebama tržišta, trenutnim okolnostima, ali i globalnim i lokalnim izazovima. Ovogodišnje izdanje, specijalno nazvano Generator Zero, posvećeno je podršci i razvoju najbolje inovacije za smanjenje karbonskog otiska.\nTema konkursa Generator Zero u skladu je sa jednim od ključnih strateških usmerenja banke – zelenom tranzicijom. Upravo ovaj vid posvećenosti održivom razvoju i ekološkim projektima, prepoznaje karbonski otisak kao jedan od najvećih izazova današnjice. Naime, trećina proizvedene hrane na globalnom nivou završi kao otpad, što utiče na povećanje emisije CO2. Nagrađeno rešenje konkursa Generator Zero produžava trajanje voću i povrću, koje čini čak 40 odsto tog otpada i time doprinosi smanjenju karbonskog otiska.\nPredrag Mihajlović, predsednik Izvršnog odbora OTP banke Srbija ističe da klimatske promene i globalno zagrevanje predstavljaju verovatno najveći izazov za čovečanstvo u 21. veku, te da iako je teško davati prognoze za godine koje su pred nama, svaki doprinos je važan.\n,,Verujemo da svako od nas treba da preuzme odgovornost i učini sve što može u borbi za održivu budućnost. Upravo zato, u OTP banci smo strateški usmereni na zelenu tranziciju sa ciljem da, ne samo unapredimo svoje poslovanje u pravcu ekološke održivosti, već i da sve naše klijente motivišemo da to isto učine. Jedna od naših najvažnijih aktivnosti na ovom putu je i projekat Generator Zero, koji smo ove godine specijalno posvetili temi smanjenja karbonskog otiska, kao jednog od ključnih uzroka globalnog zagrevanja. Kao najveći kreditor privrede i stanovništva i lider na tržištu faktoring, lizing i e-commerce usluga, želja nam je da na ovaj način OTP banka motiviše i podstakne inovatore da nam ponude nova i kreativna rešenja i na taj način se uključe u zajedničku borbu za bolju budućnost“, kaže Mihajlović.\nOsim novčane nagrade, Banka će pobedniku pružiti podršku u daljem razvoju i promociji, što uključuje prezentovanje projekta u OTP Lab inovacionom hubu matične OTP grupe, prisutnoj u 11 zemalja u Evropi, kao i investicionom fondu Portfolion. Svim ostalim finalistima banka je obezbedila promociju na komunikacionim kanalima Banke.\nOTP banci dodeljene nagrade Grand Prix i Dobročinitelj\nOsim zalaganja za održivi razvoj i zaštitu životne sredine, Banka je u prethodne dve godine uspešno realizovala brojne značajne projekte na polju društvene odgovornosti, ostvarujući uspešnu saradnju sa organizacijama i civilnog sektora kao i državnim institucijama. Podrška je uključivala realizaciju robnih i novčanih donacija, mentorsku podršku, podršku u segmentu promocije, korporativnog volontiranja i doprinosa podizanju svesti o određenim temama od opšteg značaja.\nZa društveno-odgovorno poslovanje i izuzetan doprinos na ovom polju, OTP banka je ove godine nagrađena sa čak dva priznanja. U okviru kampanje „Najbolje u Srbiji“koju sprovodi udruženje „Moja Srbija“, Banci je dodeljeno priznanje “Dobročinitelj”, dok je Francusko-srpska privredna komora, nagradila projekat Generator Zero, prestižnim priznanjem “Grand Prix”.\nOTP banka Pobednik Preduzetnički konkurs Generator Nagrada\n"Živi se u 45 kvadrata, ali bitno da se ide u Dubai": Nataši su ostavili uvredljiv komentar ispod videa, a zbog njenog odgovora, gore društvene mreže


Varufakis: Dajte nam još šest meseci - Ekonomske Vesti\nVarufakis: Dajte nam još šest meseci\n19. feb. 2015 Luka Matić ECB, Grčka, Janis Varufakis, MMF, Trojka\nDragi predsedniče Evrogrupe,\nu poslednjih pet godina grčki narod je sproveo značajne napore u ekonomskim reformama. Nova Vlada je posvećena širem i dubljem reformskom procesu koji bi doveo do trajnog privrednog rasta, zapošljavanja, održivog stanja duga i finansijske stabilnosti, jačanja socijalne pravde i ublažavanja troškova društva u tekućoj krizi.\nGrčka vlast je svesna činjenice da su procedure koje su prihvatile prošle vlasti prekinute nedavnim predsedničkim i opštim izborima i da su, kao rezultat toga, neki tehnički dogovori poništeni. Grčka vlast poštuje finansijske obaveze Grčke prema poveriocima i ima nameru da sarađuje sa partnerima kako bismo izbegli tehničke prepreke u vezi sa programom finansijske pomoći i štednje koji je, priznajemo, obavezujući kao i njegov finansijski i proceduralni sadržaj.\nU ovom kontekstu, grčke vlasti sada ponovo podnose zahtev za produženje programa finansijske pomoći i štednje za šest meseci, za vreme tog perioda ćemo zajedno nastaviti, koristeći datu fleksibilnost u trenutnom aranžmanu, ka uspešnom završetku i reviziji predloga, koje će, sjedne strane, predložiti grčka vlada, a sa druge, institucije.\nRazlozi za podnošenje zahteva šestomesečnog produženja programa su:\n(a) Postizanje obostrano prihvatljivih finansijskih i administrativnih uslova implementacije, u saradnji sa institucijama, koji će stabilizovati grčku fiskalnu poziciju, postići odgovarajuće primarne fiskalne suficite, garantovati stabilnost duga i pomoći u postizanju fiskalnih ciljeva u 2015. godini uzimajući u obzir ternutnu ekonomsku situaciju.\n(b) Osiguravanje, sarađujući tesno sa našim evropskim i međunarodnim partnerima, da se bilo koje nove mere u potpunosti finansiraju i uzdržavanje od jednostranih poteza koji bi ugrozili fiskalne ciljeve, ekonomski oporavak i finansijsku stabilnost.\n(c) Omogućavanje Evropskoj centralnoj banci da ponovo uvede odricanje od odgovornosti u skladu sa svojim procedurama i propisima.\n(d) Produžavanje dostupnosti EFSF obveznica koje su u vlasništvu HFSF-a za vreme trajanja programa finansijske pomoći i štednje.\n(e) Otpočinjanje sa radom tehničkih timova na mogućem novom ugovoru za oporavak i rast koji su grčke vlasti predvidele između Grčke, Evrope i MMF-a, koji bi mogao da prati trenutni sporazum.\n(f) Postizanje dogovora o nadzoru pod okriljem EU-a i ECB-a i, u istom duhu, sa MMF-om za vreme trajanja produženog programa finansijske pomoći i štednje.\n(g) Održavanje razgovora o načinima sprovođenja odluke Evrogrupe iz novembra 2012. godine o mogućim daljim dužničkim merama i pomoći pri implementaciji nakon završetka produženog programa, kao deo propratnog ugovora.\nImajući na umu gore navedeno, grčka Vlada izražava svoju odlučnost da tesno sarađuje sa institucijama EU i sa MMF-om kako bi: (a) bila postignuta fiskalna i finansijska stabilnost i (b) bila data mogućnost grčkoj Vladi da uvede suštinske, dalekosežne reforme koje su potrebne kako bi se povratio životni standard miliona grčkih građana kroz održivi ekonomski rast, produktivno zapošljavanje i socijalnu koheziju.\nIskreno, Janis Varufakis ministar finansija Republike Grčke.\n← Vučić: Opet ćemo pokušati da privatizujemo Železaru\nNemačka: Grčki predlog je suprotan kriterijumima evro-zone →\nŠulc: Ako NE pobedi, Grčka će morati da pređe na drahmu\nVučić: Građani će u svojim džepovima osetiti znatno poboljšanje


Zajednica opština Crne Gore, uz podršku GIZ-ovog Otvorenog regionalnog fonda za Jugoistočnu Evropu, tokom 2019/2020. godine sprovela je projekat: „Energetski efikasna urbana mobilnost u zemljama jugoistočne Evrope – Gradovi jugoistočne Evrope zajedno za održivi energetski efikasan prevoz“ (SUMSEEC II). U okviru projekta, Opština Rožaje je bila jedna od odabranih koja je uzela učešće u realizovanim aktivnostima, kao što su: organizacija Evropske nedjelje mobilnosti 2019. godine, izrada pilot pokaznih projekata i izrada Strateškog plana održive urbane mobilnosti za Opštinu Rožaje, odnosno prigradsko naselje Bandžovo brdo.\nU okviru projekta za Opštinu Rožaje Sekretarijat za uređenje prostora i zaštitu životne sredine je uz podršku GIZ-ovog eksperta, Turističke organizacije Rožaje, MZ Desna obala Ibra II i NVO sektora (Zelena gora, Avlija i GIM) izradio PLAN ODRŽIVE URBANE MOBILNOSTI, te je Opština Rožaje, uz Glavni grad Podgoricu i Opštinu Kolašin među prvim opštinama u Crnoj Gori koje su izradile ovakav strateški dokumenat.\nPlan održive urbane mobilnosti predstavlja potpuno novi pristup u planiranju saobraćaja. Za razliku od tradicionalnog i zastarjelog saobraćajnog planiranja, u čijem je fokusu automobil, ovaj održivi način planiranja saobraćaja u središte stavlja čovjeka – njegov kvalitet života, bezbjednost, zdravlje i životnu sredinu. Takvim cjelovitim pristupom se uspostavlja ravnoteža između svih oblika prevoza, bez favorizovanja motornog saobraćaja, kao što je to do sada bio slučaj.


Hoće li oduzimanje imovine smanjiti organizovani kriminal?\nPoslanici crnogorskog parlamenta završili su raspravu o Predlogu zakona o oduzimanju imovine stečene kriminalom, kojim je proširen broj krivičnih djela u kojima je moguće konfiskovati imovinu stečenu kriminalnom djelatnošću. Cilj zakona je da niko ne smije da zadrži imovinu stečenu na nelegalan način i to ne samo počinilac, nego i sa njim povezana lica.\nPrema predlogu Zakona o oduzimanju imovine stečene kriminalom, između ostalog se predviđa da će se finansijska istraga voditi prije, za vrijeme i poslije krivičnog postupka, kako bi počiniocu krivičnog djela, osim zatvorske kazne, bila oduzeta imovina. Tužilaštvo odmah može zabraniti raspolaganje novcem na svim bankarskim računima, akcijama ili hartijama od vrijednosti.\n„Potrebno je locirati tu imovinu, potrebno je na svaki način osujetiti njeno puštanje u pravni promet i gubljenje ove imovine na Kajmanskim ili Maršalskim ostrvima ili na bilo kojoj drugoj adresi. Zbog toga već tužilaštvo može naredbom da zabrani raspolaganje novčanim sredstvima na bankovnim računima, može zabraniti raspolaganje potraživanja iz obligacionih odnosa...“, naveo je ministar pravde Zoran Pažin.\nJedna od najvažnijih odredbi je da ni povezana lica neće moći da koriste imovinu za koju se sumnja da je stečena kriminalom, rekao je Pažin:\n„Uvodimo jedno rješenje kojim se zabranjuje odnosno onemogućava upravljanje, povjeravanje ili prodaja ove imovine svim povezanim licima sa imaocem imovine protiv kojega se vodi krivični postupak“, pojasnio je ministar.\nOrganizovani kriminal opstaje uglavnom zbog opstajanja ekonomske moći, zbog čega bi zakon trebalo da pošalje poruku da se kriminal ne isplati, saopštili su poslanici koji su praktično jednoglasno podržali donošenje zakona, ali opozicija nije sigurna da će zakon biti principijelno primjenjen.\nPoslanik Demokratskog fronta Milan Knežević ne vjeruje da će zakon biti sproveden, a, kako je naglasio, šteta po državu je već učinjena nelegalnim iznošenjem novca iz zemlje:\n„Oko šest milijardi dolara je izneseno iz Crne Gore raznoraznim transakcijama u sprezi državnih funkcionera, organzovanog kriminala i institucionalnog djelovanja. To je šest budžeta Crne Gore. Ako bi vratili taj novac, pet ili šest godina ne bi bukvalno morali da ulažemo u javnu potrošnju“, naglasio je Knežević.\nPoslanici opozicije su kao primjer neefikasnosti oduzimanja imovine, naveli da država nije oduzela imovinu narkobosu Darku Šariću, već da je njegova imovina uključena u izgradnju autoputa.\n„Kako je moguće da je firma narkobosa „Mat company“ angažovana na poslovima izgradnje autoputa Bar- Boljare? Da li je ta konfiskovana imovina koja je kasnije prodata njegovim advokatima, njegovim partnerima, pobratimima, kumovima ili interesno povezanim licima, ustvari dio plana da se ta firma uposli u izgradnji autoputa?“, upitao je Milan Knežević.\nPozitivna Crna Gora će podržati zakon, očekujući da će novac stečen kriminalnom biti oduziman:\n„Oduzimanje imovine je odlučujući udarac protiv nezakonitog bogaćenja i danas se smatra jednim od osnovnih mehanizama kojima se garantuje bezbjednost građana. Za efikasno suzbijanje organizovanog kriminala neophodan je udarac u njegovu imovinu", konstatovala je Azra Jasavić iz Pozitivne,\nPo mišljenju Zorana Miljanića iz Demosa, i do sada je postojala zakonska mogućnst da se oduzima imovina kriminalcima, što do sada nije učinjeno:\n„I do sada smo imali zakona, ali nismo stigli dalje od usvajanja samih zakona. Da li će ovaj zakon biti primjenjen i da li će se odnositi na svakoga ili će se odnositi, kao i do sada, selektivno? Valjda je red da jednom se krene da zakon važi podjednako za sve građane Crne Gore“, prokomentarisao je Miljanić.\nOpozicija vjeruje da isključivo promjena vlasti može dovesti do striktne primjene zakona.


Obnažene lepotice na otvaranju muzeja\nJedna od značajnijih austrijskih institucija kulture, Kunsthalle u Beču, trenutno traga za 50 mladih žena koje su spremne da poziraju „kao od majke rođene“. Prilika u kojoj će to obaviti je otvaranje novog prostora u okviru ovog muzejsko-galerijskog kompleksa, za koji Austrijanci tvrde da će biti najveći takve vrste na svetu.\nSvečanost otvaranja je osmislila kontraverzna američka umetnica Vanessa Beecroft, poznata po svojim performansima u kojima se uvek pojavljuju manje-više obnažena ženska tela koja obrazuju nepokretne slike, neku vrstu živih skulptorskih kompozicija. Za ovu priliku, ona traži 50 žena koje imaju između 18 i 35 godina i koje su vitke, spremne da tokom tročasovnog performansa stoje potpuno mirno, i a visoke su između 175 i 185 santimetara.\nIdeja američke umetnice je da se 50 modela rasporede u prostoru i zauzmu tačno određen stav. Tokom trosatnog performansa, svaka od učesnica će postepeno počinjati da se pokreće, na početku skoro neprimetno, a kasnije sve više. Originalna kompozicija će se, na taj način, vremenom „dematerijalizovati“. Pri svemu tome, učesnice u ovom performansu neće kontaktirati sa publikom, niti razgovarati između sebe. Bez obzira na zahteve koji se tiču fizičkog izgleda, Vanessa Beecroft ističe da je najvažnije da se buduće učesnice ne stide svog nagog tela koje će biti izloženo pogledima neznanaca.\nZanimljivo je da se Kunsthalle-kompleks nalazi na terenu gde su nekada bile carske konjušnice i da je u otvaranje novog segmenta bilo uloženo više miliona dolara. U Austriji se, inače, jako mnogo novca ulaže u kulturu, tako da ova država ima najviše muzeja po glavi stanovnika u svetu.\nObjavljen tizer video za film i TV seriju „Oluja“\nPredstava „Grand hotel“ u produkciji…


Edukativna radionica “Kako motivisati i zadržati programere: Osam moćnih strategija” pomogla je da više od stotinu HR profesionalaca i menadzera u Srbiji i Bosni i Hercegovini grade organizacije koje uspevaju da razumeju, podrže i zadrže svoje zaposlene - programere.\nTokom četvorosatnog rada polaznici se uče zašto besplatan fitnes, kursevi jezika, visoke plate i druge mere ne uspevaju zadržati zaposlene u firmi, odnosno zbog čega tretiranje zaposlenih u „zlatnim rukavicama“ daje samo kratkoročne efekte u pogledu zadržavanja najboljih ljudi i kvaliteta rada.\nNaredni termin radionice: 9. mart 2020., Poslovni inkubator Novi Sad\nDvodnevni trening “Regrutacija i selekcija u IT sektoru” edukovao je i spremio više od pedeset HR profesionalaca za izazovan posao koji rade ili počinju da rade u IT sektoru.\nReč je o obuci specijalno skrojenoj da omogući polaznicima da steknu dragocena znanja i uvežbaju veštine potrebne za kvalitetno sprovođenje regrutacije i selekcije, uz uvažavanje svih specifičnosti IT sektora. Njeni autori i voditelji su dr Dragana Mitrić Aćimović, osnivačica centra Culture Impact i senior culture konsultatkinja, i Aleksandar Sabo, programer i vodeći čovek organizacije Code Tailor.\nNaredna grupa će proći kroz edukaciju 22. I 23. Februara 2020. u Think Innovative Hub-u u Beogradu. Više informacija možete naći na sajtu: www.codetailor.rs


Izvor: Radio Televizija Vojvodine, 29.Jan.2020, 09:28 (ažurirano 02.Apr.2020.)\nFudbalski klub Milan i njegovi navijači odali su poštu tragično poginulom bivšem košarkašu Kobiju Brajantu pre i tokom utakmice italijanskog kupa s Torinom u utorak uveče na svom stadionu San siro.\nPet puta šampion NBA sa Los Anđeles Lejkersima i 18 puta učesnik Ol star utakmica, poginuo je u nedelju sa svojom ćerkom Đijanom (13) u helikopterskoj nesreći u >> Pročitaj celu vest na sajtu Radio Televizija Vojvodine << Kaliforniji.\nKako prenosi AP, dok su se igrači Milana i Torina zagrevali, na bilbordima su bili istaknute reči "Legend Never Die" i "SempreKobe" ("Legenda nikada ne umire" i "UvekKobi"), kao i njegove slike.\nNeposredno pred utakmicu, na stadion je ugašeno svetlo, zvanični spiker je odao poštu Brajantu, a navijači su aplaudirali i podigli u vis mobilne telefone sa svetlom, dok je puštena pesma grupe "Kvin" "Who wants to live forever".\nIgrači oba tima nosili su na ruci crni flor, a u 24. minutu navijači oko stadiona odali su poštu Brajantu, koji je nosio dres s brojem 24, i podigli transparent "Počivajte miru, Kobi i Đijana, zauvek zajedno".\n"Gledanje (Ruda) Gulita, (Franka) Rajkarda, (Marka) Van Basete i (Paola) Maldinija bio je za mene san. To je bio moj omiljeni tim. U Los Anđelesu u mom pretincu u svlačionici držao sam dres i šal i svaki dan ih gledao", rekao je Brajant na italijanskom.\nRTS: FK Milan odao poštu svom velikom navijaču Kobiju Brajantu


Koncert violinistkinje Une Stanić - Dan u Beogradu\nNaslovna » Izlasci » Muzika » Klasika » Koncert violinistkinje Une Stanić\nAh Neša 21. avgust 2012. Klasika Postavite komentar\nU Centru lepih umetnosti Jovana Kolundžije Guarnerius (Džordža Vašingtona 12), 5. septembra od 20.00, biće otvorena XI sezona nastupom violinstkinje Une Stanić.\nTrećeplasirana na Takmičenju mladih talenata klasične muzike iz Srbije sviraće u pratnji pijaniste Dejana Subotića. Izuzetnim talentom i posebnom virtuoznošću četrnaestogodišnja Beograđanka oduševila je najpre članove žirija, a zatim i publiku na takmičenju koje je Guarnerius pokrenuo prošle godine sa željom da promoviše mlade talentovane muzičare, ali i da populariše klasičnu muziku kroz moderan koncept takmičenja.\nStanićeva je do sada osvojila više od trideset nagrada na prestižnim takmičenjima, a trenutno je vanredni student Univerziteta za muziku i umetnost u Gracu i redovna učenica četvrtog razreda violine Odeljenja za talente Srednje muzičke škole „Kosta Manojlović“ u Zemunu.\nNa programu su dela Baha, Šuberta i Sen-Sana. (danubeogradu.rs)\nPrethodni Zadnja klapa filma „Apofenija“\nSledeći Crazibiza: house na splavu „Sound“